
VIAȚA SFÂNTULUI POLICARP, 
EPISCOPUL SMIRNEI 


Pe 23 februarie, Sfânta Biserică face prăznuirea Sfântului 
Policarp, Episcopul Smirnei" 


Policarp, slăvitul Mucenic al lui Hristos, s-a născut în 
anul 68 d. Hr. în cetatea Efes. Părinţii lui erau foarte bo- 
gați, evlavioşi şi milostivi față de săraci. Tatăl lui se nu- 
mea Pancratie, iar mama sa Teodora. Cel care avea cea 
mai mare autoritate în Efes era Marcius, un păgân care a 
primit informații că Pancratie şi Teodora ar fi creştini. A 
trimis ostaşi care i-au adus la el pe cei doi sfinți soți. Pe 


” Traducere din The Great Synaxaristes of the Orthodox Church, Fe- 
bruary, Holy Apostles Convent, Dormition Skete, 2004, pp. 845-872. 
' Mucenicia Sfântului Policarp a fost consemnată fără îndo- 
ială în timpul morţii sale muceniceşti; străvechiul text corespunde 
cu alte scrieri de la jumătatea celui de-al doilea secol. Viaţa sfân- 
tului a fost scrisă ulterior de Pionius, Sfânt Mucenic şi prezbiter 
din Smirna, care a fost arestat şi a pătimit pentru Hristos în tim- 
pul domniei lui Decius (249-251) şi care este prăznuit de Sfânta Bi- 
serică pe 11 martie. Viaţa Sfântului Policarp a fost de asemenea 
scrisă în greacă de Sfântul Simeon Metafrastul, al cărui manuscris 
începe astfel: „Biserica lui Dumnezeu... ”. Textul există în Mănăs- 
tirea Iviron şi în alte locuri. A fost tradus în greaca populară de 
Nicodim Aghioritul care l-a publicat în al său Neon Eklogion, 
fiind apoi revăzut şi inclus în Sinaxarul mare (grec). Referitor la 
viața şi scrierile teologice ale sfântului, vezi de asemenea Patro- 
logia Graeca, vol. 5 şi K. Kontogones "O Prhoioyikn koi Kpuriki 
“Ioropio, vol. 1, pp. 123-131. 

atunci Teodora era însărcinată, purtându-l pe Policarp în 
pântecele ei. Marcius li s-a adresat: „Pentru ce nu ascultați 
decretele împărăteşti, ci mai degrabă preferați să îi batjo- 
coriți pe marii zei şi vă închinați lui Hristos?”. Pancratie 
şi Teodora au răspuns fără nici o urmă de laşitate: „O, ex- 
celență, noi am fost învățați de apostolii Domnului să cre- 
dem şi să ne închinăm adevăratului Dumnezeu, Făcătorul 
cerului şi al pământului, Domnului nostru lisus Hristos. 
În numele Său am fost botezați. Noi Il mărturisim şi ÎI pro- 
povăduim pe El. Cât despre idolii cei neînsuflețiți şi lipsiți 
de simţuri pe care îi aveţi voi în loc ca dumnezei, noi le 
întoarcem spatele şi îi socotim vrednici de dispreţ”. 


Multe cărți s-au scris, despre care nu putem face referire aici, 
despre viața acestui sfânt. Cele mai de seamă autorități în dome- 
niu confirmă originile creştine şi tradiția ortodoxă a autenticității 
următoarelor documente care au devenit cronici importante ale 
Bisericii Primare: 1) epistola scrisă în numele Bisericii din Smirna 
în care este descrisă mucenicia Sfântului Policarp [Patrologia graeca 
[PC] 5, 1020-1046]; 2) epistola adresată Sfântului Policarp de Sfân- 
tul Ignatie al Antiohiei [P.G. 5, 717-728]; 3) epistola Sfântului 
Policarp către Filipeni [PG 5, 1005-1015]; 4) iar veridicitatea infor- 
mațiilor referitoare la relația sa cu Apostolul loan Teologul, alimen- 
tată de Sfântul Irineu [Împotriva ereziilor, Cartea III, Cap. IIl(4)] şi 
alții. Sunt două chestiuni legate de istoria acestui sfânt care au 
oferit prilej de discuții pentru unii: 1) data muceniciei sfântului; şi 
2) data relatării scrise de strălucitul mucenic Pionius Preotul. 
Prima publicare a textului grec al lui Pionius este relativ recentă 
[publicat prima dată de Abbe L. Duchesne cu titlul Vita Polycarpi 
Smyrnaeorum Episcopi, Auctore Pionio (Paris, 1881)], fiind luată 
din manuscrisul Paris. Bibl. Nation. 1452, din secolul al X-lea. Din 
câte ştim până acum nu se bazează pe vreo tradiție anume, tim- 
purie sau târzie. Vezi „Viaţa lui Policarp [scrisă] de Pionius”, The 
Apostolic Fathers, ll, Vol. 3, trad. de ]. B. Lightfoot (Peabody, MA: 
Hendrickson Pub., August 1989), pp. 423-431 şi 488-506; textul grec 
este cuprins între paginile 433-468. 

După ce a auzit această declaraţie venită din partea 
soților creştini, stăpânitorul efesenian s-a umplut de mâ- 
nie. A poruncit ostaşilor să-i arunce la pământ şi i-au bătut 
foarte tare. Apoi Pancratie şi Teodora au fost băgaţi în tem- 
niță, unde au zăcut multă vreme. Nu au primit nici un aju- 
tor omenesc sau îngrijire pentru rănile lor. Nu se poate 
spune în cuvinte necazul cauzat de foame, de setea şi de 
toate celelalte pătimiri rele din acea temniță. Aici, între 
aceste ziduri, fericita Teodora a dat naştere unui fiu. Prea- 
bunul Dumnezeu, Care cunoaşte toate mai înainte, ştia că 
Marcius ar fi căutat să le ia pruncul şi să-l crească după 
rătăcirea şi păgânătatea lui. Prin urmare, Domnul a trimis 
pe îngerul Său în temniţă şi a vindecat rănile lui Pancratie 
şi ale Teodorei. Apoi, i-a întărit pe tinerii părinți spunân- 
du-le mai înainte că stăpânitorul intenționa să-i omoare. 
l-a încurajat să nu fie cuprinşi de laşitate în fața perspec- 
tivei de a muri pentru Hristos. Le-a proorocit că se vor 
încorona cu cununa mărturisirii şi vor moşteni Împărăția 
cerurilor. După aceea, îngerul le-a vorbit despre pruncul 
lor şi a spus că îl va duce la o femeie bătrână foarte bogată 
şi creştină, care îl va boteza şi îl va creşte cu toată purta- 
rea de grijă în credință. După ce îngerul a rostit mesajul 
divin, a luat pruncul şi s-a făcut nevăzut. 

Nelegiuitul şi înşelatul Marcius a căutat pruncul timp 
de mai multe zile. Negăsindu-l, mânia lui s-a aprins cu 
totul. Părinţii sfântului au îndurat torturi aspre şi fără de 
omenie. Marcius s-a lovit de statornicia lor. În cele din urmă 
a înţeles că nu exista nici o manieră sau metodă prin care 
ar putea să îi convingă pe Pancratie şi Teodora să se lepede 
de Hristos. Prin urmare, i-a condamnat la moarte. Apoi 
ostaşii i-au scos afară din Efes pe cei doi soți creştini. După 
ce au urcat pe un loc înalt, capetele lor au fost tăiate acolo. 

Soldaţii au lăsat sfintele moaşte pentru a fi mâncate de 
fiarele sălbatice. Însă în zadar s-a ostenit stricatul Marcius. 
Nici măcar o fiară nu s-a apropiat de cinstitele moaşte ale 
sfinților mucenici. Puțin timp a trecut până ce creştinii s-au 
dus acolo în taină şi i-au îngropat pe sfinţi cu evlavie, aşa 
cum se cuvenea. 

Preacucernica şi temătoarea de Dumnezeu văduvă, 
Calisto, încercată în lucrări bune, a primit pruncul. L-a bo- 
tezat şi l-a numit Pancratie, după numele tatălui său. Ca- 
listo l-a crescut ca pe fiul ei adevărat şi natural. S-a bucu- 
rat să-l crească în bună cuviinţă şi să-l educe în frica lui 
Dumnezeu. Pe măsură ce creştea băiatul, ea era tot mai ui- 
mită de inteligenţa şi de purtarea lui cuviincioasă. Arăta, 
de asemenea, o mare înclinaţie către cele ce țin de evla- 
vie. La vârsta cuvenită, a fost dat la şcoală, unde îşi în- 
văţa lecţiile foarte repede. În scurt timp a învăţat întregul 
tipic al slujbelor de la biserică. Din fragedă tinereţe a avut 
purtarea şi cumpătarea unui om matur. Nu se îndeletnicea 
cu jucării copilăreşti. Petrecea împreună cu bărbaţii înțe- 
lepți şi îmbunătățiți. S-a făcut nu numai ascultător, ci şi 
următor al tuturor învățăturilor şi pildelor celor bune şi 
de suflet folositoare. Ca un fiu de mucenici se sârguia cu 
toată râvna să urmeze după putere, întru dragostea lui 
Dumnezeu în toate faptele bune. Se străduia să iubească 
pe toți. Lucra smerenia, blândețea, înfrânarea, înțelepciu- 
nea şi tot felul de fapte bune. Cea mai mare bucurie şi plă- 
cere a lui era să fie milostiv față de săraci şi să dea milos- 
tenie. Drept urmare a acestei virtuți el a şi fost numit Po- 
licarp. Ascultaţi următoarea povestire ca să vă minunați 
şi să vă uimiți nu doar de bunătatea lui, ci şi de îndrăz- 
neala lui la Dumnezeu: 

Acum, mama lui vitregă iubitoare de Dumnezeu, pe 
care am menționat-o mai sus, era foarte bogată. Ea se purta 

cu Pancratie ca şi cu un fiu al ei fiind socotit mai presus 
de servitori. Odată cu înaintarea în vârstă ea l-a făcut ad- 
ministratorul averii sale. I-a dat, de asemenea, cheile de la 
hambare. Odată, s-a întâmplat să plece departe de acasă 
pentru o perioadă de timp. Pancratie a fost lăsat responsa- 
bil cu casa. Însă atunci când mergea în hambare să estimeze 
cantitățile de hrană necesare pentru slugi, el era urmat de 
văduve, orfani şi de mulți dintre creştinii săraci care locu- 
iau în vecinătatea casei. Ei cerşeau pentru a primi porumb, 
vin, ulei sau orice lucru de care aveau nevoie. Aceasta se 
făcea fără ca mama cea după duh să ştie, deşi încă din co- 
pilărie Pancratie învățase cu osârdie poruncile lui Dum- 
nezeu. Şi le-a înscris pe tablele sufletului său şi pe paginile 
inimii sale cu degetul lui Dumnezeu. Aşadar, el era râvni- 
tor să împlinească porunca: „Dă celui ce îţi cere” (Mt. 5, 42). 
Prin urmare, Pancratie a golit toate hambarele, revărsând 
cu generozitate bunătăți tuturor celor care aveau nevoie. 
După o vreme, Calisto şi-a început călătoria înapoi spre 
casă. Unul dintre servitori a alergat în întâmpinarea ei şi 
i-a zis: „Doamna mea, fiindcă ai lăsat toate în mâinile tâ- 
nărului Pancratie, el a prădat hambarele tale şi nu a rămas 
nimic”. S-a tulburat de cuvintele grele ale acuzatorului. Ea 
credea că Dumnezeu i-l dăduse pe Pancratie; nu putea să 
creadă că el îi risipise bunurile sale fără nepăsare. Cu gân- 
durile îndoielnice, ea se întreba ce putea să însemne aceasta; 
căci ea nu ştia încă scopul pentru care Pancratie întrebu- 
ințase aceste bunuri. Când a ajuns acasă, l-a strigat. El s-a 
supus poruncilor sale imediat. „Adu-mi”, a spus ea, „cheile 
hambarelor!”. După ce le-a adus, au deschis uşile încă- 
perii unde era depozitată făina. Când a văzut că acel loc era 
gol s-a minunat de această privelişte. Dar şi-a adus aminte 
de inima lui Pancratie înclinată spre bunătate şi blândețe 
şi a înţeles de ce golise hambarul: din cauza voii celei bune 


1] 

şi a milostivirii sale față de săraci. Însă a plecat mâhnită şi 
privea la el cu căutătură urâtă. Dar Pancratie, cu o înfăți- 
şare veselă, a zis: „Doamna mea, să mergem împreună la 
hambare, ca să le vedem”. Fa însă nu voia să meargă, fiindcă 
le văzuse puțin mai înainte golite. Sfântul Pancratie a in- 
sistat. Apoi a suspinat şi a înălțat o rugăciune către Dum- 
nezeu Cel Atotmilostiv: „O, Doamne Dumnezeule, Tatăl 
iubitului Tău Fiu, Care în prezenţa Proorocului Tău Ilie ai 
umplut vasele văduvei din Sarepta”, pleacă-Ţi urechea către 
mine, ca în numele lui Hristos, toate aceste hambare să 
fie aflate pline!”. lată, minune! Toate hambarele s-au um- 
plut de grâu şi de toate felurile de roduri. Apoi a chemat-o 
pe maica sa adoptivă,i şi i-a zis: „Vino, doamna mea, la 
hambare şi vezi puterea şi darul lui Dumnezeu”. Văduva 
s-a încredințat cuvintelor lui. A venit şi a aflat hambarele 
pline de roade şi toate vasele pline cu untdelemn şi vin. 
Cu glas mare ea L-a preamărit pe Dumnezeul nostru Cel 
darnic. Atunci Pancratie a zis: „Înţelegând că nu am risipit 
cu rea intenţie ci am dat la săraci, Dumnezeu şi Tatăl fe- 
ricitului lisus Hristos i-a săturat pe flămânzi şi a trimis un 
înger ca să dea înapoi ceea ce era al tău. Aşadar, tu ai 
multe de dăruit ca milostenie, urmând obiceiului pe care 
chiar tu l-au urmat”. 

După ce a auzit şi a văzut aceste lucruri, Calisto s-a 
umplut de frică. L-a îmbrăţişat fierbinte pe fericitul Pan- 
cratie, zicând: „Fiul meu prea iubit, de astăzi înainte dă să- 
racilor cât este nevoie. Mai mult, de acum nu te voi mai 
numi Pancratie, ci Policarp, care înseamnă «multe roade»”. 
Astfel, din acea zi, numele Policarp a rămas împreună cu 
tânărul sfânt. Cu binecuvântarea ei, Policarp împărțea cu 
îndestulare săracilor roadele şi cu dumnezeiască milă 


* De asemenea, Zarefat; vezi III Reg. 17, 9. 

hambarele nu se goleau. Căci Dumnezeu, Care văzuse so- 
coteala cea bună a sfântului, înmulțea roadele. Calisto a 
sporit şi mai mult în credinţă şi în lucrări bune; atunci 
când a plecat din această viaţă la Hristos, ea l-a lăsat pe 
Policarp drept unic moştenitor al averii sale. 

Şi a venit o foamete mare peste efeseni. În acea perioadă 
pururea-binecuvântatul Policarp a arătat multă milostivire 
şi îndurare nu numai față de săraci, ci şi față de bogați. 
Cei bogaţi, de asemenea, se aflau în pericol să moară de 
foame fiindcă nu aveau de unde să cumpere cele de ne- 
voie pentru hrana vieții. Dar sfântul le-a dat grâu tuturor. 
Toţi cei ce se aflau la strâmtoare, ziceau: „Să mergem la 
milostivul Policarp”. Astfel, ei căutau refugiu pe corabia sa, 
bogat aprovizionată de Hristos. În fiecare zi se duceau la 
el o mulțime de săraci şi de bogaţi. Nimeni nu pleca vre- 
odată cu mâinile goale. Fiecare era primit cu milostivire 
şi Policarp dăruia fiecăruia după nevoia lui. 

Policarp a înţeles că pentru orice slujitor al lui Dum- 
nezeu, în timp ce lumea întreagă este oraşul său, lerusal- 
imul ceresc este adevărata sa patrie şi că aici pe pământ 
suntem meniţi a sta numai o perioadă şi nu a rămâne pen- 
tru totdeauna; fiindcă suntem doar nişte străini şi vizita- 
tori. Aşadar, meditând la aceasta cu o desfătare dumne- 
zeiască, se dăruia pe sine zi şi noapte cu totul şi deplin ca 
jertfă sfințită lui Dumnezeu. De asemenea citea prooro- 
ciile dumnezeieştii Scripturi şi se îndeletnicea cu rugăciu- 
nea neîncetată. Mânca pe apucate şi foarte puţin. Purta 
hainele cele mai simple, atât cât era nevoie să-şi acopere 
trupul. Îi plăcea să trăiască în singurătate; nu apărea în 
public sau în locurile intens circulate, nici acolo unde ar fi 
putut primi mărire din partea privitorilor. Cea mai mare 
parte a timpului şi-o petrecea acasă, deşi uneori vizita su- 
burbiile unde putea fi cel mai uşor trecut cu vederea şi unde 

putea scăpa de vânzoleala făcută de mulțimile de oameni. 
Căci el ştia că sufletul are nevoie de linişte, de o vedere şi 
un auz liber de contaminarea cu lucrurile rele. Era foarte 
modest şi roşea cu uşurinţă. 

Dintre cei care veneau să-l vadă şi doreau să vorbească 
cu el, el îi evita pe cât era posibil pe acei vorbitori gura- 
livi şi absurzi, scuzându-se că se ducea să rezolve treburi 
importante şi că nu îl băgase de seamă pe cel care îi ieşise 
în cale. Dar dacă un astfel de om se ținea după el, Poli- 
carp îi răspundea pe scurt, atât cât să nu pară arogant şi 
apoi păstra tăcerea. Astfel era comportarea sa față de cei 
de la care nu se putea folosi duhovniceşte. Cât în pri- 
vinţa oamenilor răi, el se ferea de ei precum te fereşti de 
câini nebuni, de fiarele sălbatice sau de şerpii veninoşi. 
Însă cu cei de care se putea folosi el se împrietenea foarte 
repede, mai ales în cazul în care găsea folos nu numai în 
cuvintele lor, ci şi în faptele lor. La vârsta bărbăției el era mai 
mult decât oricând îndrăgostit de chipul viețuirii dumne- 
zeieşti. Nu dorea să fie târât înapoi pe pământ de lanţu- 
rile căsătoriei şi de distracţiile care însoțesc această stare. 

Când sfântul a ajuns la vârsta de douăzeci şi cinci de ani, 
a auzit că Sfântul loan Teologul, unul din cei Doisprezece 
Apostoli, propovăduia Evanghelia în alte părți ale Asiei. 
Având mare dorinţă să-l vadă, a cerut voie şi binecuvân- 
tare de la maica sa adoptivă şi s-a alăturat Sfântului Apos- 
tol loan. Dintre ucenicii acestuia făceau parte şi Ignatie al 
Antiohiei (numit de Tradiţia Bisericii şi Teoforul) şi Preacu- 
viosul Vucof. Împreună cu dânşii a urmat şi dumnezeiescul 


* Pentru o detaliere a vieţii acestor sfinți vezi Sinaxarul mare: 
26 septembrie (Sfântul Apostol şi Evanghelist loan); 20 decembrie 
(Sfântul Mucenic Ignatie Teoforul, Episcopul Antiohiei) şi 6 fe- 
bruarie (Sfântul Vucol). 

Policarp, umblând din loc în loc, din ţară în țară. Precum 
un alt apostol, Policarp a fost încercat cu multe pătimiri: a 
suferit de foame, de sete, de goliciune şi de multe alte strâm- 
torări, toate pentru propovăduirea cuvântului Evangheliei 
lui Hristos. Petrecând multă vreme în acest fel de nevoințe, 
a venit poruncă de la Domițian (81-96), împăratul Romei, 
ca Sfântul loan Teologul să fie surghiunit în insula Patmos. 
Ucenicul cel iubit al Domnului fusese acuzat că îi întorcea 
pe închinătorii la idoli, la credința creştină. Înainte de a 
lua calea surghiunului, ucenicul cel iubit al Domnului l-a 
hirotonit pe fericitul Vucol Episcop al Smirnei“. De ase- 
menea, l-a numit pe Sfântul Policarp membru al sinodiei lui 


* Smirna (Izmir), un oraş pe coasta loniei, se află în cea mai de 
sus parte a golfului, având un port bine adăpostit. Se află la nord 
de Efes şi era numită „frumoasa”. Biserica Smirnei este una din 
cele şapte Biserici [Apoc. 1, 11] către care se adresează Domnul: 
„lar îngerului Bisericii din Smirna, scrie-i: Acestea zice Cel din- 
tâi şi Cel de pe urmă, Cel care a murit şi a înviat: Ştiu necazul tău 
şi sărăcia ta, dar eşti bogat, şi hula din partea celor ce zic despre 
ei înşişi că sunt iudei şi nu sunt, ci sinagogă a satanei. Nu te teme 
de cele ce ai să pătimeşti. Că iată, diavolul va să arunce dintre 
voi în temniță, ca să fiți ispitiți, şi veți avea necaz zece zile. Fii 
credincios până la moarte şi îți voi da cununa vieții. Cine are 
urechi să audă ceea ce Duhul zice Bisericilor: Cel ce biruieşte nu 
va fi vătămat de moartea cea de-a doua” [Apoc. 2, 8-11]. Sfântul 
Beda Venerabilul tâlcuieşte: „Domnul vorbeşte acestei Biserici 
despre o persecuție de durată, iar numele ei adevereşte, de ase- 
menea, aceasta; pentru că Smirna se tâlcuieşte «mir», care indică 
mortificarea trupului”. Expositio Apocalypsis, în lucrarea lui Ed- 
ward Marshall, The Explanation of the Apocalypse by Venerable Beda. 

Smirna a fost mult timp sufragană Efesului, însă a devenit 
autocefală între 451şi 457 şi mitropolie în secolul al IX-lea, având 
trei episcopii sufragane. În perioada bizantină era parte a temei 
Thrakesionului şi a fost o importantă bază navală şi port comercial. 


15 


Sfântul Policarp, Episcopul Smirnei. Portret aghiografic şi patristic 


Vucol. Apoi, apostolul sărutându-i, l-a luat cu el pe Prohor 
şi s-a dus în Patmos. 


A reuşit să înflorească în ciuda mai multor vicisitudini, şi a de- 
venit cunoscută drept „Parisul Levantului”, cu un comerț şi o 
populaţie în creştere. Vezi The Oxford Dictionary of Byzantium, 
s.v. „Smyrna”. Odată cu decăderea Bizanțului, armatele arabilor, 
turcilor selgiucizi, genovezilor şi ale cruciaților au ocupat tem- 
porar oraşul. Timur-Lenk a distrus oraşul în 1402, iar otomanii l-au 
cucerit definitiv în 1415. 

Apoi, pe 9 septembrie 1922, a avut loc distrugerea oraşului şi 
mutarea populaţiei ortodoxe. „Mustafa Kemal (Ataturk), victo- 
riosul conducător revoluţionar al Turciei, şi-a condus trupele în 
Smirna, un oraş predominant creştin, în timp ce o flotă de două- 
zeci şi patru de nave ale aliaţilor - din care trei distrugătoare 
americane - privea desfăşurarea evenimentelor. În curând, turcii 
aveau să dezlănțuie o orgie de jafuri, violuri şi ucideri, iar pute- 
rile occidentale, dornice să-şi protejeze interesele legate de petrol 
şi schimburile comerciale cu Turcia, au coparticipat prin tăcerea 
şi refuzul lor de a interveni. Pe urmă, forțele turceşti au dat foc 
legendarului oraş şi l-au distrus în totalitate. A urmat o muşa- 
malizare monstruoasă ca urmare a acordului tacit dintre aliații 
occidentali care învinseseră Turcia şi Germania în timpul celui 
de-al doilea război mondial. Distrugerea Smirnei nu a putut fi însă 
ştearsă din memoria istoriei”. Pentru o cronică vie, meticulos do- 
cumentată a unei tragedii care nu a putut fi uitată, vezi cartea lui 
Marjorie Housepian Dobkin, Smyrna 1922, un documentar-rechi- 
zitoriu al inumanității Islamului, al nesimțţirii puterilor occiden- 
tale şi al avariţiei intereselor de afaceri. Astăzi în Smirna nu se 
află nici o biserică ortodoxă. Au fost îngăduite doar Biserica an- 
glicană „Sfântul loan”, în folosul comunităţii vorbitoare de limbă 
engleză, şi două biserici romano-catolice: Catedrala „Sfântul Evan- 
ghelist loan” (ridicată între 1862 şi 1874) şi Biserica „Sfântul Poli- 
carp”. Ultima a fost ridicată în urma unui dar din partea Cardi- 
nalului francez Richelieu (1625); construcția care se poate vedea 
în zilele noastre a fost ridicată în 1929. Vezi lucrarea lui A. G. 
Edmond, Turkey's Religious Sites, p. 140. 

Aşadar, episcopul Vucol îl îndrăgea pe Policarp şi avea 
mare încredere în el, deşi sfântul era încă un tinerel. Fiind 
bun la suflet, îşi punea mari speranţe în Policarp, aşa cum 
taţii care au fii buni se bucură de gândul că vor avea urmaşi 
de nădejde. lubirea şi respectul reciproc dintre părinte şi 
fiul duhovnicesc era neprefăcută. Policarp era sincer ata- 
şat de el, şi nu pentru a primi vreo cinstire sau vreo funcție 
din partea ierarhului. Policarp, asemenea Patriarhului la- 
cob din vechime, fiind un bărbat simplu şi sincer, se purta 
în toate fără fățărnicie sau ostentație. Prin munca făcută 
cu propriile mâini el dăruia săracilor hrană şi cele necesare 
traiului. Inevitabil, el a devenit renumit pentru faptele sale. 
Vucol a fost informat de faptele sale dar nu de autorul 
lor ci de beneficiari. Mai mult, episcopul se bucura să vadă 
că multe persoane bolnave şi lovite de rele erau însănă- 
toşite prin harul dat lui Policarp de Dumnezeu şi că astfel 
Domnul lisus Hristos era slăvit. Mai mult, el, de asemenea, 
vedea în descoperiri multe lucruri referitoare la Policarp. 

Prin urmare, Vucol a înţeles că Policarp era vrednic de 
sfintele trepte ale preoţiei. Pe moment, din cauza tinereții 
lui Policarp, Vucol l-a înrolat în ceata diaconilor cu apro- 
barea întregii Biserici. Într-adevăr, binecuvântat era Vucol 
fiindcă i se îngăduise să-şi pună mâinile pe un astfel de cap 
şi să binecuvânteze un suflet atât de nobil cu vocea sa. Ca 
diacon, Policarp s-a făcut apreciat de contemporanii săi pre- 
cum Ştefan odinioară între apostoli. Căci fiind bine în- 
zestrat în vorbire şi împodobit cu fapte bune, el îi înfrunta 
plin de curaj pe păgânii greci, evrei şi eretici. Policarp putea 
să tâlcuiască şi să explice tainele care erau ascunse de la 
fața mulțimii. De asemenea, a scris multe tratate, predici 
şi epistole; dar în persecuția care s-a stârnit împotriva sa, 
ocazie cu care a şi fost martirizat, anumiţi nelegiuiți 
păgâni au nimicit scrierile lui. 

Referitor la Duhul Sfânt şi la darul Paracletului şi la ce- 
lelalte daruri duhovniceşti, el putea demonstra că acestea 
nu puteau fi deținute în afara Bisericii soborniceşti, aşa cum 
un mădular tăiat de trup nu are nici o putere, dovedind 
aceasta din întreaga Scriptură. De exemplu, printre alte multe 
pasaje el cita: „lar în vremea acestor regi, Dumnezeul ce- 
rului va ridica un regat veşnic, care nu va fi nimicit nicio- 
dată şi care nu va fi trecut la alt popor” (Dan. 2, 44) şi 
„Dar un lucru trebuie: căci Maria partea bună şi-a ales, 
care nu se va lua de la ea” (Lc. 10, 42). 

Anii treceau şi tot astfel Policarp înainta în vârstă, părul 
alb începând să-i împodobească tâmplele. Căci prin dum- 
nezeiasca iconomie, fiecare piatră de hotar a dezvoltării 
noastre apare la timpul potrivit ca o reamintire pentru nea- 
mul omenesc că trebuie să se lupte pentru desăvârşire prin 
fapte şi cuvinte, aşa cum este scris: „Până când, leneşule, 
vei mai sta culcat? Când te vei scula din somnul tău?” 
(Prov. 6, 9) şi din nou: „Pregăteşte-ți lucrările tale căci mergi 
departe” (Prov. 24, 27 [LXX]). Astfel, ni se aduce aminte 
că pe cât de tare albeşte părul unui om cu trecerea tim- 
pului, tot astfel pe atât de strălucitor poate deveni sufle- 
tul prin Logosul lui Dumnezeu. Aşadar, Vucol, văzând 
că vârsta lui Policarp era potrivită şi că purtarea întregii 
sale vieți era chiar mai cucernică decât numărul anilor 
săi, a înțeles că el era cel mai potrivit ca să-i fie sfătuitor 
în chestiuni referitoare la Biserică şi ca împreună-slujitor 
în propovăduire. 

Domnul a pecetluit aceasta şi a aprobat decizia lui, 
dându-i lui Vucol o poruncă în acest sens printr-o vede- 
nie. Prin urmare, Vucol l-a hirotonit preot pe Policarp. În- 
treaga Biserică într-un glas cu bucurie l-a primit pe Poli- 
carp, deşi el fugise de această sarcină. Căci el spunea că îi 

este de ajuns să dea socoteală pentru o dregătorie şi pentru 
o slujire; acum responsabilitățile sale erau mai multe. Însă, 
înțelegând că era imposibil să tăgăduiască sfatul şi che- 
marea lui Dumnezeu, Policarp a acceptat sfânta treaptă 
a preoţiei după ce a avut o vedenie şi a aflat multă ali- 
nare. Începând de atunci, aşadar, mult spor făcându-se ca 
urmare a lucrării de propovăduire a Cuvântului de către 
Policarp, tot mai mulți oameni Îl slăveau pe Domnul nos- 
tru lisus Hristos. Policarp se îndeletnicea cu citirea şi tâl- 
cuirea Scripturilor; îşi îndemna turma să citească şi să cer- 
ceteze sfintele scrieri. 

Aşa cum am spus, Policarp nu a dorit în nici un chip 
să aibă demnitatea acestei trepte dăruite lui. Continua să 
se împotrivească, spunând că era nevrednic. Dar preacu- 
viosul Vucol a văzut faptele sale bune şi dumnezeieştile 
lui isprăvi. Prin urmare, i-a dăruit şi dregătoria îngrijirii 
de săraci. Fericitul Policarp atât era de smerit cugetător, 
încât niciodată n-a dorit să primească vreo întâietate sau 
vreun privilegiu. Atunci când preoții se adunau în sinaxe 
sau întruniri, el nu-şi ocupa locul său în mijlocul lor. În- 
totdeauna şedea mai jos decât toți, împreună cu mirenii. 
Dumnezeu, de asemenea, a văzut blândeţea şi smerenia slu- 
jitorului Său şi a dorit să-l înălţe şi să-l slăvească aşa cum 
lisus făgăduise: „Cine se va înălța pe sine se va smeri, şi 
cine se va smeri pe sine se va înălța” (Mt. 23, 12). 

Acum, Episcopul Vucol ştia că sfârşitul său era aproape. 
l-a adunat pe toți episcopii regiunii, împreună cu clerul 
şi poporul. Le-a dezvăluit sfârşitul său apropiat şi şi-a nu- 
mit succesorul. El dorea ca Sfântul Policarp să îi urmeze. 
Deşi adunarea s-a întristat la aflarea veştii despre iminenta 


5 Vezi, de asemenea, | Pt. 5, 6. 

sa moarte, a consimțit cu bucurie ca Policarp să păstorească 
Biserica Smirnei. Aşadar, preotul Policarp, în ciuda rugă- 
minţilor sale sincere şi a dorinţei sale de a refuza, a fost 
înălțat pe scaunul arhieresc al Smirnei. 

Sfântul, după ce a luat prețioasa povară a episcopiei, a 
păstorit turma rațională a lui Hristos cu multă sârguință 
în legile mântuitoare ale poruncilor divine, învățând pe 
fiecare cuvântul Evangheliei. El învăţa nu doar cu cuvân- 
tul ci, de asemenea, prin toate faptele sale bune. Zi şi noapte 
niciodată nu înceta să cerceteze şi să-şi sfătuiască turma. 
Îi întărea pe cei slabi, îi mângâia pe cei mâhniţi, îi vin- 
deca pe bolnavi, îi călăuzea pe orfani, îi miluia pe săraci, 
şi îi ajuta pe toți creştinii, pe fiecare după nevoia sa. Se 
străduia cu sinceritate, pe cât putea, în taină sau pe față, 
să îi ajute pe mucenicii persecutați de tirani. Îi întărea în 
credinţă şi aducea multă roadă, după cum numele său arată. 
Era un port minunat pe care nici o furtună nu-l putea afecta. 
Era un adăpost încăpător pentru toți, nu doar pentru creş- 
tini, ci şi pentru idolatri, de asemenea. Niciodată nu în- 
ceta să îi sfătuiască pe păgâni. Nu arăta nici o ezitare sau 
laşitate; întotdeauna era neînfricat. Ca urmare a activită- 
ților sale neobosite, a adus pe mulţi la credinţa în Hris- 
tos. Era renumit pentru nenumăratele sale minuni. Dorim 
să povestim câteva pentru adeverirea celorlalte; aşadar, 
ascultați. 

Odată, s-a abătut o mare nenorocire asupra Smirnei. 
Nu doar înăuntrul oraşului erau oamenii şi casele mistuiți 
de flăcări, dar focul, de asemenea, cuprinsese şi zonele în- 
conjurătoare, câmpuri, vii, copacii şi animalele. Răul a pus 
stăpânire pe această regiune timp de şapte zile şi şapte 
nopți. Idolatrii cei lipsiți de minte şi ignoranţi au invocat 
ajutorul zeilor lor, dar nenorociţii nu au putut să facă ni- 
mic. Părea că mai tare se înteţea urgia lui Dumnezeu şi 

focul cu cât se rugau mai mult. Prin urmare, creştinii au 
alergat la sfânt. L-au implorat să rostească o rugăciune 
către Domnul ca să oprească focul cel nimicitor. Sfântului 
i s-a făcut milă de situaţia în care se aflau şi a adus rugă- 
ciune lui Dumnezeu. Apoi i-a certat pe închinătorii la idoli, 
spunând că răul venise din cauza păgânilor, ca urmare a 
hulei lor, adică a refuzului de a crede în adevăratul Dum- 
nezeu. Omul lui Dumnezeu s-a întors pe urmă către foc şi 
a zis: „În numele Domnului nostru lisus Hristos, înaintea 
Căruia eu, nevrednicul, mă închin şi cad la pământ, îţi 
poruncesc, o, focule, să încetezi imediat chiar în acest ceas 
şi să te stingi cu totul”. Apoi - o, minune! - într-o clipită 
focul furios se stinse şi dispăru complet. Privitorii s-au 
minunat la vederea acestor lucruri şi au început să strige 
cu voce tare: „Mare este Dumnezeul creştinilor!”. Drept 
urmare, mulți dintre cei nebuni după idoli au ajuns la 
credința în Hristos. Au fost botezați spre slava Dumne- 
zeului nostru Cel adevărat. 

Din rândul idolatrilor făcea parte şi un mare nobil. Nu- 
mele său era Petroniu. A fost stârnit de tatăl său, diavolul, 
care întotdeauna poartă invidie față de Dumnezeu, să 
rostească cuvinte blasfemiatoare la adresa credinţei creşti- 
nilor şi chiar împotriva sfântului. După ce a rostit aceste 
nebunii, a devenit demonizat şi a căzut la pământ. Se rosto- 
golea în convulsii şi cu spume la gură. La această prive- 
lişte tristă erau martori nişte creştini care au fost mişcați de 
starea nenorocită a bărbatului. Aşadar, l-au rugat pe sfânt 
să-l ajute. Sfântul, un imitator al Stăpânului Hristos, s-a 
milostivit de Petroniu şi a săvârşit o îndoită vindecare. 
Policarp, după ce a certat duhul rău şi necurat, l-a alun- 
gat din Petroniu, care a primit atunci luminare în sufletul 
său. Acum Petroniu cunoştea şi înțelegea puterea dată ro- 
bilor lui Hristos, folosul lor. A crezut în Hristos şi a fost 
botezat împreună cu toți cei ai casei lui. 

La patru ani după acel foc distrugător o severă secetă 
s-a abătut asupra regiunii din vecinătatea Smirnei. Recol- 
tele de cereale erau pe punctul de a dispărea de pe fața pă- 
mântului. În aceste condiții, poporul a început să jelească 
şi să se întristeze. Cei care erau creştini au cerut din nou 
ajutorul sfântului. Atunci, el a făcut o rugăciune către Dom- 
nul şi - o, minunile Tale, Împărate Hristos! - a plouat atât 
de tare încât holdele au revenit la viață. Poporul a fost foarte 
mângâiat de această întâmplare. Au fost generoşi în lau- 
dele adresate lui Dumnezeu şi Sfântului Policarp. Dar 
atunci când ploile au continuat fără oprire, mijlocirile sfân- 
tului au fost din nou cerute. Prin urmare, Policarp a făcut 
ca ploile să se oprească. Din cele câteva minuni ale sfân- 
tului pe care tocmai vi le-am povestit, să recunoască fie- 
care sfințenia lui Policarp şi îndrăzneala pe care el o are 
înaintea lui Dumnezeu“. 


* Pentru a oferi un mai mare folos duhovnicesc cititorilor 
acestei cărți închinate Sfântului Mucenic Policarp vom prezenta 
şi câteva din minunile care se regăsesc în colecția Vieţile Sfinților: 
„Odată, s-a întâmplat că Sfântul Policarp era într-o cetate din 
aceeaşi țară, care se numea Teos, fiind aproape de apele cele calde 
ce se numeau Levedia, şi a găzduit la episcopul cetății aceleia, cel 
cu numele Dafnu - pe care Sfântul Ignatie, purtătorul de Dumnezeu, 
îl pomeneşte în epistola sa către smirneni. Văzând Sfântul Policarp 
lipsa şi neajunsurile care existau în casa episcopului aceluia, s-a 
rugat lui Dumnezeu pentru dânsul, ca să se binecuvânteze casa 
lui. Din ceasul acela s-a îndestulat Episcopul Dafnu cu toată îm- 
belşugarea. Țarinile şi grădinile lui, care mai înainte erau nero- 
ditoare, s-au îndestulat neobişnuit şi s-au făcut foarte bine rodi- 
toare. La acelaşi episcop, sfârşindu-se vinul în poloboc, sfântul l-a 
înmulțit prin rugăciune, cu îndestulare. Întorcându-se spre Smirna, 
cetatea sa, s-a abătut la o gazdă ce se întâmplase în cale, ca să se 
odihnească - pentru că era seara târziu - şi, luând puţină hrană 
cu diaconul său, cu care călătorea, s-au culcat şi au adormit. La 

Sfântul Policarp a primit cununa mucenicei în Smirna. 
Eusebiu plasează data martirajului în timpul „celui de-al 


miezul nopții îngerul Domnului, lovindu-l în coastă, l-a strigat: 
„Policarp!”. El a răspuns: „Ce este, Doamne?”. Grăit-a îngerul: 
„Scoală-te şi ieşi degrabă din casa aceasta, că va cădea îndată”. 
Căci în casa aceea nu era cunoscut Hristos Dumnezeu şi se săvâr- 
şeau într-însa multe fărădelegi. Sculându-se, sfântul a îmboldit 
pe diaconul său, poruncindu-i să se scoale. Diaconul, fiind cuprins 
de mult somn, nu voia să se scoale şi se mâhnea zicând: „Sfinte 
părinte, n-a trecut încă nici întâiul somn şi unde să mergem? Iu, 
gândind neîncetat la dumnezeieştile Scripturi nu dormi şi nici 
pe alţii nu-i laşi să se odihnească”. Sfântul Policarp a tăcut. Dar, 
arătându-se îngerul şi a doua oară, îi poruncea să iasă afară. Sfân- 
tul, deşteptând iarăşi pe diacon, îi zise că o să cadă casa. Diaco- 
nul zise: „Cred în Dumnezeu, că nu va cădea casa, atâta timp cât 
tu eşti într-însa, părinte”. Grăit-a părintele: „Şi eu cred în Dom- 
nul, dar nu cred zidirii acesteia de piatră”. Arătându-se îngerul 
Domnului a treia oară şi aceleaşi spunându-i, abia a înduplecat 
pe diacon de s-a sculat. Şi, când au ieşit amândoi, îndată a căzut 
casa din temelie şi a ucis pînă la unul pe toți care erau într-însa. 
Sfântul Policarp, stând şi căutând spre cer, a zis: „Doamne Dum- 
nezeule, Atotputernice, Părinte al lui lisus Hristos, al binecuvân- 
tatului Tău Fiu, Cel ce mai înainte ai spus ninevitenilor, prin lona, 
proorocul, pieirea cetății lor şi milostivindu-Te i-ai cruțat, cu ade- 
vărat Te binecuvântez, că prin mâna îngerească ne-ai scos şi ne-ai 
izbăvit de moartea aceasta, neaşteptată, precum ai scos pe Lot din 
Sodoma; pentru că Tu păzeşti pe robii Tăi, totdeauna, de tot răul, 
fiind bun şi milostiv în veci”. 

După aceasta în cetatea Smirna, fiind necredincios stăpâni- 
torul cetății, în casa lui, într-o noapte, s-a cuprins de duhul rău 
una din slugile sale, făcând gâlceavă mare; şi s-a tulburat toată 
casa stăpânitorului, de frică şi de cutremur. Făcându-se ziuă, au mers 
iudeii, vrând să izgonească pe diavol. Acela, repezindu-se spre 
dânşii, fiind mulţi, pe toți i-a ucis şi nici unul nu putea să-l bi- 
ruiască, nici să se izbăvească din mâinile lui. Apoi, atât de rău îi 
bătea, încât abia îi lăsa vii, fiind goi şi însângerați, pentru că toate 
hainele de pe dânşii le rupea şi trupurile lor cu dinţii le muşca. 

şaptelea an al lui Marcus Aurelius Antoninus” (166-167) 
şi al coîmpăratului Lucius Aurelius Verus (161-169), deşi 
unii cercetători îl plasează în timpul domniei împăratului 
Antoninus Pius (138-161). În epistolă se spune că moartea 
a avut loc în luna „Xanthikos”, cuvânt care a fost tradus 
„luna prezentă”. Unii specialişti îl traduc „martie”, în timp 
ce alții optează pentru „aprilie” sau „mai”. În privința 
zilei: ceasul al optulea corespunde orei 8 conform uzanţei 
romane, sau orei 14 conform uzanțţei răsăritene. Tradiţia 
acceptată a Bisericii aşează data adormirii sale în ziua de 
23 februarie, la ora două după-amiaza. Anul 155 este con- 
siderat a fi cel mai timpuriu an în care ar fi putut avea loc 
mucenicia iar anul 166 ultimul posibil. Eusebiu a accep- 
tat fără să verifice informația potrivit căreia mucenicul a 
fost ucis în 166 dar ultimele dezbateri i-a determinat pe 
critici să se oprească asupra anului 155 sau 156. 
Relatarea muceniciei Sfântului Policarp se află în aşa- 
numita Epistolă către Smirneni citată de Eusebiu al Ceza- 
reei. Epistola a supraviețuit în cinci manuscrise greceşti şi 
de asemenea într-unul latin, de calitate inferioară, dar care 


În casa stăpânitorului era un creştin, care a zis către stăpânitor: 
„De vei porunci, stăpâne, eu voi chema un om care, fără oste- 
neală, va tămădui pe robul tău”. Şi, poruncindu-i stăpânul, a 
plecat omul acela şi a chemat pe Sfântul Episcop Policarp, care, 
încă neintrând în casa stăpânitorului, diavolul a început a striga: 
„Vai mie, că Policarp vine la mine şi voi fugi, chiar nevrând, de 
aici”. Intrând sfântul, îndată diavolul tremurând a ieşit şi a fugit 
din sluga stăpânitorului. Văzând acesta, s-a mirat mult. Cu nişte 
minuni ca acestea făcute de Sfântul Policarp, apoi prin tămădui- 
rile făcute de toate bolile şi prin punerea mîinilor lui, mulți s-au 
întors la Hristos Dumnezeu şi din zi în zi creştea Biserica lui 
Hristos. lar [astfel] urâta închinare idolească se împuţina în ceta- 
tea Smirna...”. Vieţile Sfinților, luna februarie, Editura Episcopiei 
Romanului, 1999, pp. 265-267. 

are mai multe copii. Manuscrisele greceşti sunt următoa- 
rele: 1) Mosquensis 160 (acum 159), în Biblioteca Sfântului 
Sinod din Moscova (sec. XIII); 2) Baroccianus 238[b], în Bi- 
blioteca Bodleiană la Oxford (sec. 11); 3) Paris. Bibl. Nat. 
Graec. 1542[p]; 4) Vindob. Hist. Graec. Eccl. iii (anterior xi) [v] 
(sfârşitul secolului al XI-lea sau începutul secolului al XII-lea) 
şi 5) S. Sep. Hierosol. 1 fol. 136 [s] la lerusalim (sec. X). 

O parte din moaştele Sfântului Policarp se găsesc de 
aproape cinci sute de ani în Sfânta Mănăstire Ambela- 
kiotissa Panaghia-Sfântul Policarp. În vechime Mănăstirea 
a fost numită Kozitses sau Ambelakiotissa Theotokos. Se 
află situată în muntoasa Nafpaktia, la poalele Muntelui 
Ardine (1720 m) şi pe partea opusă Muntelui Tsekouri 
(1736 m). Cele mai prețioase odoare ale mănăstirii sunt 
icoana Theotokos Ambelakiotissa, care a fost descope- 
rită în chip minunat la doi ani după căderea Constanti- 
nopolului (1453), şi mâna dreaptă a Sfântului Policarp. 
Vezi, de asemenea, cartea intitulată “Iepă& Movn ”AprreA- 
akiwTioong Ilovayiog - * Ayiov IloAvk&prrov, 1455-1955, a 
lui Atanasie Damianos (Atena, 1955), care vorbeşte despre 
achiziționarea de către mănăstire a moaştelor sfântului. 
Moaştele făcătoare de minuni ale sfântului a fost cumpă- 
rată de mănăstire în 1479 după ce monahii Arsenie şi 
Samuel au primit binecuvântare în acest sens de la patri- 
arh. Pe atunci, moaştele se aflau în posesia unei anumite 
văduve care le primise ca moştenire de familie. Această 
practică nu este necunoscută ortodocşilor. Moaştele Sfân- 
tului Spiridon, de asemenea, au intrat în posesia privată 
a unei familii din generaţie în generație. Monabhii însă, 
după mult efort şi cheltuială au achiziționat moaştele Sfân- 
tului Policarp. Acestea constă din mâna sfântului de la cot 
până la degete. Mâna schițează gestul binecuvântării. Este 
păstrată într-o raclă scumpă, împodobită cu reprezentarea 

Bunei-Vestiri şi cuvintele Arhanghelului Gavriil: „Duhul 
Sfânt Se va pogori peste tine şi puterea Celui Preaînalt te 
va umbri” [Lc. 1, 35]. Mai există o altă inscripție, care spune: 
„Luna mai a anului 1792 - mâna Sfântului sfințit Mucenic 
Policarp, Episcopul Smirnei - tezaur al Mănăstirii Am- 
belakiotissa din Kozitses. S-a argintat pe cheltuiala Prea- 
cuviosului ieromonah Grigorie Plataniotos şi prin lucra- 
rea aurarului Panaghiotis Damianopoulos din Kozitsa” 
(Sinaxarul mare [grec], pp. 472, 473, n. 1). 

Biserica lui Dumnezeu care locuieşte ca un străin! în 
Filomelium către toate celelalte [adunări de frați] de pre- 
tutindeni ale Sfintei Biserici soborniceşti”: mila, pacea şi 
dragostea lui Dumnezeu şi a Domnului nostru lisus Hristos 
să vă fie date din belşug. 

I, 1. V-am scris, fraţilor, cuvânt despre mucenici şi des- 
pre fericitul Policarp, care a oprit persecuția ca şi cum ar fi 
pecetluit-o prin mucenicia sa. Fiindcă toate s-au petrecut 
pentru ca Domnul să ne arate o dată în plus o pildă de 
mu-cenicie după Evanghelie. 

2. Căci el a aşteptat să fie dat asemenea Domnului, 
pentru ca şi noi să devenim imitatori ai Lui, nu doar cău- 
tând cele ale noastre, ci şi pe cele ale fraţilor noştri”. Fiindcă 
lucrarea dragostei adevărate şi neclintite este nu doar a 
căuta [omul] să se mântuiască pe sine, ci pe toți frații. 


"Text grec în Ignace d' Antioche, Polycarpe de Smyrne, Lettres, 
Martyre de Polycarpe, texte grec, introduction, traduction et notes 
de P. Th. Camelot, O. P., col. Sources Chretiennes [SC], vol. 10, Les 
Editions du Cerf, Paris, 1969, pp. 210-238. 

' T7&poLKoG în opoziție cu kă&roikoş, „locuitor definitiv”; cf. 
Fapte 7, 6; Ef. 2, 19; | Pt. 2,11. 

* xoBoiufjg ExkAnoloc, în sens de Biserică universală opusă 
celor locale; Biserica universală „se află pe tot cuprinsul pămân- 
tului locuit” (kar& Trjv oixovuEvnv). 

2 Fi. 2, 4. 

II, 1. Fericite şi strălucite sunt, prin urmare, muceni- 
ciile care s-au săvârşit după voinţa lui Dumnezeu. Căci 
trebuie să devenim mai cu luare aminte şi să atribuim 
autoritatea lui Dumnezeu peste toate. 

2. Dar cine nu ar putea să admire noblețea, răbdarea 
şi iubirea lor față de Stăpân? Atât de zdrobiţi de biciuiri 
încât se putea vedea alcătuirea trupului lor până la venele 
şi arterele lor dinlăuntru, ei au răbdat într-o asemenea 
măsură încât şi pe privitori i-au făcut să plângă şi să je- 
lească; ei au ajuns la un asemenea curaj încât nici unul din 
ei nu a slobozit vreun geamăt sau vreun suspin, arătân- 
du-ne astfel tuturor că, în acel ceas, nobilii mucenici ai 
lui Hristos erau ca şi absenți din trup sau mai degrabă că 
Domnul era de față şi vorbea cu ei. 

3. Şi având atenţia îndreptată numai asupra harului 
lui Hristos, ei au disprețuit chinurile lumii, astfel că într-un 
singur ceas şi-au agonisit viața veşnică. lar focul chinui- 
torilor lipsiți de omenie a fost rece pentru ei fiindcă aveau 
înaintea ochilor fuga de focul cel veşnic, care nu se stinge 
niciodată, şi cu ochii inimii priveau la cele bune pregă- 
tite pentru cei care rabdă îndelung; şi pe care urechea nu 
le-a auzit, ochiul nu le-a văzut iar la inima omului nu s-au 
suit“; acestea le-au fost tainic dezvăluite de Domnul, lor 
care nu mai erau oameni, ci îngeri. 

4. La fel, şi cei care au fost condamnați la fiare au răb- 
dat pedepse groaznice, fiind întinşi pe piroane şi chinuiți 
cu alte felurite cazne, pentru ca prin aceste chinuri să îi 
facă, dacă ar fi posibil, să se întoarcă de la credinţă. 

III, 1. Însă diavolul a plănuit multe împotriva lor. Dar 
prin harul lui Dumnezeu el nu a putut să izbândească ni- 
mic împotriva vreunuia. Căci preanobilul Germanicus a 


] Cor. 2, 9; Is. 64,3. 

întărit slăbiciunea lor prin neclintirea sa; el, care s-a lup- 
tat strălucit împotriva fiarelor. Fiindcă atunci când pro- 
consulul a dorit să îl convingă spunându-i să-i fie milă de 
tinerețea lui, [Germanicus] a ațâțat fiara lovind-o, dorind să 
fie eliberat mai repede de viața lor nedreaptă şi nelegiuită. 

2. Aşadar, toată mulțimea minunându-se de curajul po- 
porului iubitor de Dumnezeu şi cinstitor de Dumnezeu al 
lui Hristos, a strigat: „Să piară ateii”! Să fie înfățişat* Poli- 
carp!”. 

IV. Dar un anumit om, pe nume Quintus, un frigian 
care sosise de curând din Frigia, fu cuprins de frică la ve- 
derea fiarelor. EI însuşi, silindu-se pe sine, s-a înfățişat pro- 
consulului împreună cu alții. După multe rugăminți, pro- 
consulul l-a convins să jure zeilor şi să aducă jertfă. Din 
acest motiv, fraților, noi nu îi lăudăm pe cei ce se predau, 
fiindcă nu aceasta ne învață Evanghelia”. 

V, 1. La început, preaminunatul Policarp auzind aces- 
tea, nu s-a tulburat ci a dorit să rămână în continuare în 
cetate, însă a fost convins de cea mai mare parte a creşti- 
nilor să plece în taină. S-a retras într-o locuinţă la ţară, nu 
departe de oraş, alături de un mic număr de creştini; aşa 
îi era obiceiul, ziua şi noaptea nu făcea nimic altceva decât 
să se roage pentru toți şi pentru toate Bisericile din lume. 

2. Şi, cu trei zile înainte de prinderea lui, în timp ce se 
ruga, a avut o vedenie: a văzut cum focul ardea perna sa. 
Trezindu-se din vedenie:, a zis celor ce se aflau împreună 
cu el: „Trebuie să fiu ars deviu”. 


* În primul veac al creştinismului era des întâlnită acuzaţia 
de ateism împotriva creştinilor din cauza refuzului lor de a se în- 
china la idolii populaţiei majoritar păgâne. 

* Cnreiow, „adus pentru interogatoriu”. 

7 In.7,1; Mt. 10, 23. 

* Textual: „întorcându-se”. 

VI, 1. Fiindcă era căutat fără încetare, [Sfântul Poli- 
carp] s-a mutat într-o altă casă; cei care îl căutau au sosit ime- 
diat acolo”. Negăsindu-l, aceştia au luat cu ei doi sclavi 
tineri, dintre care unul, fiind supus torturii, a mărturisit. 

2. Nu putea [Sfântul Policarp] să rămână ascuns, fiindcă 
cei care îl trădaseră erau chiar casnicii săi. lar irinarhul'9, 
cel desemnat cu acelaşi nume cu al lui Irod, era nerăb- 
dător să îl aducă la stadion pe mucenic pentru ca astfel 
[mucenicul] să îşi împlinească sarcina, devenind părtaş 
al lui Hristos, iar cei care l-au predat să primească pe- 
deapsa lui luda. 

VII, 1. Aşadar, luând cu ei sclavul [care îl vânduse], 
într-o zi de vineri pe la vremea cinei, urmăritorii şi găr- 
zile călare, înarmați după obiceiul lor, au plecat să îl caute 
„ca pe un tâlhar”". Au sosit în puterea nopții şi l-au găsit 
întins pe pat într-o cameră de sus a casei, şi deşi ar fi putut 
pleca de acolo în altă parte, el nu a vrut şi a zis: „Voia lui 
Dumnezeu să se facă””. 

2. Aşadar, auzind că aceştia au sosit, a coborât şi a 
vorbit cu ei, iar privitorii se minunau de vârsta şi fermi- 
tatea lui şi de faptul că fusese nevoie un astfel de zel pen- 
tru a prinde un bărbat atât de vârstnic. A poruncit pe dată, 
chiar în ceasul acela, să li se dea de mâncare şi de băut 
atât cât doresc ei, implorându-i să îi acorde răgaz de o oră 
ca să se roage netulburat. 


” Au sosit la primul loc unde se adăpostise Sfântul. 

" Comandantul trupelor care asigurau ordinea publică în 
cetate şi desfăşurarea în bună orânduială a treburilor specifice în 
viața de zi cu zi a unui oraş din Imperiul roman (se avea în ve- 
dere mai ales paza pieţelor, tribunalelor şi a templelor). 

" Mt. 26, 55. 

* Cu referire la Lc 22, 42 şi In. 6, 38. 

3. Aceştia consimțind, s-a rugat stând în picioare, fiind 
atât de plin de harul lui Dumnezeu, încât timp de aproape 
două ore el nu a putut să vorbească iar cei care ascultau 
erau uimiți şi mulți dintre ei au simţit pocăință pentru că 
veniseră împotriva unui bătrân atât de dumnezeiesc. 

VIII, 1. După ce şi-a încheiat rugăciunea, în care i-a po- 
menit pe toți cei cu care se întâlnise de-a lungul timpului, 
mici şi mari, iluştri sau necunoscuți, şi întreaga Biserică 
sobornicească de pretutindeni, sosind ceasul plecării, l-au 
pus pe un asin şi l-au dus în oraş, într-o zi de mare sabat”. 

2. lrinarhul Irod şi tatăl său Nicetas i-au ieşit înainte 
şi l-au luat în carul lor şi, aşezându-se lângă el, au încercat 
să-l convingă, spunându-i: „Ce este greşit în a zice «Stă- 
pânul Caesar», a aduce daruri de tămâie [idolilor], a face 
celelalte lucruri şi a-ți scăpa viața?”. Însă, la început el nu 
le-a răspuns, dar fiindcă aceştia insistau le-a zis: „Nu am 
de gând să fac ceea ce mă sfătuiți”. 

3. Apoi, fiindcă nu au putut să-l convingă, aceştia i-au 
adresat cuvinte de amenințare, iar atunci când l-au îm- 
pins în grabă, căzând din car, şi-a rupt fluierul piciorului. 
Dar el, fără nici măcar să se răsucească de durere, şi-a 
continuat drumul cu avânt, ca şi cum nu ar fi băgat de 
seamă ceea ce tocmai pătimise, fiind dus la stadion; atât 
de mare era tumultul din stadion, încât nimeni nu-şi pu- 
tea auzi vocea. 


"5 oapfărov neydiov, cf. loan 19, 31; a se observa paralelis- 


mele cu narațiunea Patimilor Mântuitorului lisus Hristos din Evan- 
ghelii. Aici nu este vorba de Sâmbăta Mare din Săptămâna Mare, 
aşa cum va începe să fi numită din vremea Sfântului loan Hri- 
sostom (sec. IV), ci de un sabat care coincidea cu o zi de sărbă- 
toare sau de festival. 

IX, 1. Pe când Policarp intra în stadion s-a auzit o voce 
din cer care a zis: „Fii tare, Policarp, şi poartă-te ca un băr- 
bat!”"*. Iar pe cel ce vorbea nu l-a văzut nimeni, însă vo- 
cea a fost auzită de cei dintre ai noştri care au fost atunci 
de față. Mai mult, atunci când a fost adus în stadion, s-a 
făcut un şi mai mare zgomot, fiindcă ei auziseră că Poli- 
carp fusese prins. 

2. Aşadar, când a fost adus înaintea lui, proconsulul l-a 
întrebat dacă el este Policarp. Adeverind el aceasta, pro- 
consulul a încercat să-l facă să-şi nege credința, spunând: 
„Cinsteşte-ți vârsta” şi altele asemenea, aşa cum este obi- 
ceiul acestora să spună: „Jură pe destinul'” Caesarului! 
Căieşte-te! Spune: «Să piară ateii!»”. Policarp însă, cu o 
înfăţişare gravă, a privit în față mulțimea nelegiuită din 
stadion şi, ridicând mâna către ei, a suspinat privind spre 
cer şi a zis: „Să piară ateii!”. 

3. Fiindcă proconsulul insista zicând: „Jură şi te voi eli- 
bera. Insultă-L pe Hristos!”, Policarp a spus: „De optzeci şi 
şase de ani Îl slujesc!“ şi nu mi-a făcut nici un rău. Cum aş 
putea să Îl hulesc pe Împăratul meu Care m-a izbăvit?”. 


1 Cf. los. 1, 6-7. 

"> 7xn, „noroc” sau „destin”, echivalentul grec al latinescului 
genius (sau fatum). Aşadar, formula „Jur pe geniul lui Cezar” era 
un jurământ adoptat în timpul domniei lui lulius Cezar (13 iulie 
100 î.d.Hr. - 15 martie 44 î.d.Hr.) şi a continuat în timpul succe- 
sorilor săi. Jurământul era respins de creştini, care considerau 
„geniul” împăratului drept un zeu mincinos iar jurământul o 
formă de idolatrie. Drept urmare, era în mod obişnuit între- 
buinţat de magistrați pentru a-i testa pe creştini în timpul perse- 
cuțiilor. 

'* Nu se ştie dacă Sfântul Policarp vorbeşte aici despre opt- 
zeci şi şase de ani de la naşterea sa sau de la convertirea la creş- 
tinism ori de la botezul său. 

X, 1. Şi fiindcă acela încă insista şi zicea: „Jură pe des- 
tinul Cezarului!”, Policarp a răspuns: „De vreme ce tu îţi 
închipui că voi jura pe destinul Cezarului, aşa cum zici, pre- 
tinzând că nu mă cunoşti cine sunt, ascultă cum îți spun 
pe față: Sunt creştin. Şi dacă doreşti să înveţi de la mine 
doctrina Creştinismului, dă-mi o zi la dispoziție şi ia aminte”. 
Însă proconsulul a răspuns: „Convinge poporul de aceasta”. 

2. Policarp a zis: „De la tine am avut pretenția că vom 
putea purta o discuţie fiindcă noi ne-am deprins să cin- 
stim aşa cum se cuvinte autoritățile şi stăpânirile rân- 
duite de Dumnezeu, faptă care nu ne aduce nici un rău. 
Însă pe aceştia nu îi consider vrednici ca să-mi rostesc 
apărarea înaintea lor”. 

XI, 1. Dar proconsulul a zis: „Am fiare aici şi te voi 
arunca lor dacă nu îţi schimbi convingerile”. El a răspuns: 
„Porunceşte aceasta fiindcă pentru noi nu este îngăduită 
schimbarea convingerii de la mai bine la mai rău; însă 
este bună întoarcerea de la cele necuviincioase la cele 
cuviincioase”. 

2. Acela i-a zis din nou: „Dacă nu îţi schimbi convin- 
gerile, voi dispune să fii mistuit în foc, de vreme ce dis- 
prețuieşti fiarele”. Dar Policarp a zis: „Lu mă ameninți 
cu acel foc ce arde un ceas şi apoi curând se stinge; dar 
tu nu ştii de focul judecății ce va să vină şi al pedepsei 
veşnice păstrat pentru cei lipsiţi de evlavie. Însă ce te mai 
reține? Fă ceea ce doreşti!” 

XII, 1. După ce a zis aceste lucruri dar şi altele, s-a 
umplut de curaj şi de bucurie şi fața îi era atât de plină de 
har încât el nu numai că nu a căzut pradă spaimei [din 
cauza celor spuse lui], ci dimpotrivă, l-a uimit pe procon- 
sul care a trimis pe crainicul său în mijlocul stadionului 
ca să strige de trei ori: „Policarp s-a mărturisit pe sine că 
este creştin!”. 

2. După ce crainicul a vestit acestea, întreaga mulțime 
de păgâni şi de evrei care locuiau în Smirna a strigat cu 
mânie nestăpânită şi cu glas mare: „Acesta este învăţă- 
torul Asiei, părintele creştinilor, nimicitorul zeilor noştri, 
care îi învață pe mulți să nu jertfească şi să nu se închine”. 
Acestea zicând, strigau şi cereau asiarhului Filip să slo- 
bozească un leu asupra lui Policarp. Dar acesta a răspuns 
că nu are dreptul să facă aceasta fiindcă jocul de-a vână- 
toarea de fiare se încheiase. 

3. Apoi au socotit de cuviință să strige unanim ca Poli- 
carp să fie ars de viu. Fiindcă trebuia ca să se împlinească 
în văzul tuturor vedenia pe care o avusese pe când se ruga, 
cea cu perna arzând, când întorcându-se către credincioşii 
cei împreună cu el a rostit următoarele cuvinte în chip pro- 
fetic: „Trebuie să fiu ars de viu”. 

XIII, 1. Acestea, aşadar, s-au petrecut atât de repede, mai 
repede chiar decât se poate spune în cuvinte; din ateliere 
şi din băi au fost aduse lemne şi vreascuri de către gloate, 
dar mai ales de către iudei, care, după obiceiul lor, au 
ajutat cu multă râvnă la aceasta. 2. Atunci când focul a fost 
pregătit, dezbrăcându-se de toate hainele şi desfăcându-şi 
cingătoarea, a încercat să se descalțe singur; el nu mai fă- 
cuse asta înainte fiindcă întotdeauna care mai de care din- 
tre credincioşi se arăta dornic să-i atingă trupul mai re- 
pede; căci încă dinainte de încărunţire era împodobit întru 
totul de o bună viețuire. 3. Aşadar, imediat au fost pregă- 
tite materialele necesare pentru rug. Fiindcă ei intențio- 
nau să-l țintuiască în cuie, le-a zis: „Lăsaţi-mă aşa; fiindcă 
Cel Care mi-a dat să îndur focul îmi va da să rămân ne- 
clintit” pe rug chiar şi fără ajutorul cuielor voastre”. 


1 &oxoviTov. O formulare interesantă care poate trimite la 


harul profeției de care se bucura Sfântul Policarp, fiindcă ăoxovATov 
înseamnă şi „nevătămat” (aşa cum vom vedea în capitolul XV, 
focul rugului nu a putut mistui trupul lui Policarp). 

XIV, 1. Prin urmare, nu l-au mai bătut în cuie, ci l-au 
legat. Cu mâinile duse la spate şi legate, ca un berbec ales 
dintr-o turmă mare pus înainte şi pregătit pentru a fi o 
jertfă de ardere de tot plăcută lui Dumnezeu', el şi-a în- 
dreptat privirea spre cer şi a zis: „Doamne, Dumnezeule 
Atotputernice, Tatăl Copilului” Tău iubit şi binecuvântat, 
lisus Hristos, prin Care noi am primit cunoştinţa deplină 
despre Tine, Dumnezeul îngerilor şi al puterilor şi a toată 
creaţia şi al întregului popor al drepţilor care trăiesc îna- 
intea Ta. 

2. Te binecuvântez pentru că m-ai învrednicit de această 
zi şi de acest ceas, să fiu părtaş cu mulțimea mucenicilor 
la potirul Hristosului Tău spre învierea vieţii veşnice a su- 
fletului şi a trupului în nestricăciunea Duhului Sfânt. Fie 
ca astăzi eu să fiu primit printre aceştia înaintea Ta ca o 
jertfă grasă şi primită, precum Tu ai pregătit şi arătat dina- 
inte şi împlinit, Dumnezeule credincios” şi adevărat. Din 
această pricină şi pentru toate celelalte Te măresc, Te bi- 
necuvântez, Te slăvesc prin lisus Hristos, Arhiereul cel veş- 
nic şi mai presus de ceruri, Copilul Tău iubit, prin Care, 
împreună cu El şi cu Sfântul Duh, Ţi se cuvine slavă acum 
şi în veacurile ce vor fi. Amin”. 

XV, 1. După ce a zis amin şi şi-a sfârşit rugăciunea, 
oamenii care aveau în grijă rugul au aprins focul. O flacără 
mare ridicându-se, am văzut o minune, noi, cei cărora 


15 6AokaVTwua SeKTOv 1 Oe. 

' mou66G 0ov. Întrebuințarea lui mic cu referire la Hristos 
este rară şi de obicei se găseşte doar în rugăciuni, vezi Epistola către 
Diognet VIII, 9, 11; IX, 1; Didahia IX, 2; | Clement 59, 2 şi Fapte 3, 
13. 26; 4, 27, 30. Dacă în Fapte poate fi tradus ca „slujitor” aici în- 
seamnă clar „copil”, cf. Kirsopp Lake, Apostolic Fathers, vol. Il, Loeb 
Classic Library, Harvard University Press, London, 1965, p. 331. 

2 Gipevânc, cu sensul de fidel, Care Îşi ține cuvântul dat spre 
deosebire de zeii mincinoşi, demonii. 

ne-a fost dat să o vedem. lar noi am fost păstraţi în viață 
pentru a vesti şi altora cele întâmplate. 

2. Aşadar, focul avea forma unei încăperi, precum 
pânza unei nave umflată de vânt, care a înconjurat cor- 
pul mucenicului ca o pavăză rotundă. lar el era în mijloc 
nu precum un trup cuprins de flăcări, ci precum o pâine 
când se coace sau ca aurul şi arginul când este curățat în 
cuptor. Şi simțeam o mireasmă atât de plăcută, precum 
cea de tămâie sau de alte mirodenii prețioase. 

XVI, 1. În cele din urmă, după ce nelegiuiții au văzut 
că trupul lui nu putea fi ars de flăcări, au poruncit să fie 
trimis la el un confector ca să-l înjunghie cu un cuţit. Dar 
după ce a făcut aceasta, a țâşnit (un porumbel şi) atât de 
mult sânge, încât s-a stins focul, iar mulțimea era uimită 
să vadă o atât de mare deosebire între cei necredincioşi 
şi cei aleşi. 

2. Printre aceştia s-a numărat şi acest preaminunat 
Policarp, care a fost în zilele noastre un învățător apostolic 
şi profetic, episcopul Bisericii soborniceşti din Smirna. Căci 
orice cuvânt care a ieşit din gura lui s-a împlinit şi se va 
împlini. 

XVII, 1. Însă vrăjmaşul, calomniatorul şi răul, cel ce stă 
împotriva neamului celor drepți, văzând măreția muce- 
niciei acestuia şi purtarea sa fără de pată încă de la început, 
fiind precum unul încoronat cu coroana nestricăciunii, şi 
că dobândise un premiu de netăgăduit, a uneltit ca nici mă- 
car trupuşorul” acestuia să nu poată fi luat de noi, deşi mulți 
doreau să poată aceasta pentru a fi părtaşi cu sfântul lui trup. 

2. Aşadar, el i-a sugerat lui Nicetas, tatăl lui Irod, fratele 
Alciei, să-l roage pe proconsul să nu dea trupul acestuia, 
spunând „ca nu cumva lăsându-L pe Răstignit, să înceapă 


* 70 owuărtov, diminutivul lui To oGuo. 

să-l cinstească pe acesta în loc”. Şi a zis aceasta fiind insti- 
gat şi presat de evrei, care erau de pază atunci când noi am 
vrut să îl luăm pe mucenic de pe rug. Evreii nu înțeleg că 
noi nu Îl vom putea părăsi vreodată pe Hristos Care, fără 
de vină fiind, a pătimit pentru mântuirea tuturor celor din 
lume care se mântuiesc, şi nici nu vom cinsti pe un altul. 

3. Căci fiind Fiul lui Dumnezeu, Lui | ne închinăm, iar 
pe mucenici îi iubim după vrednicie ca pe ucenicii şi imi- 
tatorii Domnului din cauza afecțiunii lor neîntrecute pen- 
tru Împăratul şi Învățătorul lor; fie ca şi noi să fim aflați 
părtaşi şi împreună-ucenici cu ei. 

XVIII, 1. Aşadar, când centurionul a văzut cearta stâr- 
nită de iudei, a pus trupul în mijloc, dându-i foc, aşa cum 
este obiceiul lor. 

2. Astfel am reuşit şi noi, în cele din urmă, să luăm 
oasele sale mai prețioase decât cele mai prețioase pietre şi 
mai încercate decât aurul, pe care apoi le-am pus într-un 
loc cuvenit lor. 

3. Fie ca aici, dacă va fi posibil, să dea Domnul să ne adu- 
năm în bucurie şi veselie şi să sărbătorim ziua de naştere 
a muceniciei sale, atât în amintirea celor care s-au luptat 
înaintea noastră, cât şi pentru instruirea şi pregătirea celor 
care intenționează să o facă în viitor. 

XIX, 1. Astfel s-au petrecut lucrurile cu fericitul Poli- 
carp cel care, deşi a fost împreună cu cei din Filadelfia cel 
de-al doisprezecelea martirizat în Smirna, este pomenit mai 
mult decât toți ceilalți, astfel încât chiar păgânii vorbesc 
în tot locul despre el; el a fost nu numai un învățător stră- 
lucit, ci şi un mucenic de seamă, a cărui mucenicie toți 
doresc să o imite, fiindcă a fost după Evanghelia lui Hristos” 


” Aceeaşi idee prezentă în capitolul I, 1: mucenicia săvârşită 
după modelul instituit de Hristos Cel Care, nevinovat fiind, a pă- 
timit pentru lume. 

2. Fiindcă biruind pe nedreptul magistrat prin răb- 
darea sa şi primind coroana nestricăciunii, slăveşte pe 
Dumnezeu şi Tatăl Atotţiitorul, bucurându-se împreună 
cu apostolii şi cu toți drepții, şi binecuvântează pe Dom- 
nul nostru lisus Hristos, Izbăvitorul sufletelor noastre şi 
Călăuzitorul trupurilor noastre şi Păstorul Bisericii sobor- 
niceşti din toată lumea. 

XX, 1. Aşadar, voi aţi cerut ca cele petrecute să fie ex- 
plicate pe larg, dar noi momentan vi le-am prezentat în- 
tr-un rezumat prin fratele nostru Marcion. După ce veți 
lua la cunoştinţă acestea, trimiteţi epistola şi fraților care 
sunt departe pentru ca şi ei să-L slăvească pe Domnul Cel 
Care Îşi face aleşi din propriii Săi slujitori. 

2. lar Celui Ce poate să ne ducă pe toți în harul şi da- 
rul Său în Împărăția Sa veşnică, prin Copilul Său Cel Unul- 
Născut, lisus Hristos, în veci să-l fie slava, cinstea, pute- 
rea, măreția”. 

Salutaţi pe toți sfinții. 

Vă îmbrățişează cei împreună cu noi şi Evarestos, cel 
care a scris epistola, cu toată casa lui. 

XXI. Fericitul Policarp a fost martirizat în a doua zi a 
lunii Xanthicos [februarie], cu şapte zile înainte de calen- 
dele lui martie, în zi de mare sabat, în ceasul al optulea. 
A fost arestat de Irod, în timpul păstoririi lui Filip din 
Tralles şi al proconsulatului lui Statius Quadratus, însă sub 
veşnica stăpânire a Domnului nostru lisus Hristos”, cu El 
să fie slava, cinstea, măreţia şi tronul veşnic din generație 
în generație. Amin. 


* Cf. 1 Tim. 6, 16; 1 Pt. 4, 11; Jud. 25; Apoc. 1, 16; 5, 13. 

“ Kirsopp Lake este de părere că această formulare este in- 
tenționat introdusă în locul referinței uzuale la împăratul roman care 
se afla la putere în timpul evenimentului relatat (op. cit., p. 341). 

Apendice 


XXII, 1. Vă urăm, fraților, să fiți tari atunci când um- 
blați după cuvântul Evangheliei lui lisus Hristos - cu EI să 
fie slava lui Dumnezeu, împreună cu Tatăl şi Duhul Sfânt - 
spre izbăvirea sfinților aleşi, precum a mărturisit fericitul 
Policarp, pe ale cărui urme [păşind] să ne fie dat să fim 
aflați în Împărăţia lui lisus Hristos. 

2. Acestea le-a copiat Gaius de la Irineu, ucenic al lui 
Policarp, care a locuit împreună cu Irineu. lar eu, Socrate, 
am scris [acestea] în Corint după o copie a lui Gaius. Ha- 
rul să fie cu toți. 

3. lar eu, Pionius, am scris din nou cele mai sus men- 
ționate, după ce le-am căutat, fiindcă aşa mi-a arătat feri- 
citul Policarp într-o descoperire - aşa cum voi lămuri în cele 
ce urmează, adunând fragmentele aproape distruse de 
timp pentru ca şi Domnul lisus Hristos să mă adune şi pe 
mine împreună cu aleşii Săi în Împărăţia Lui cerească, Lui 
fie slava, împreună cu Tatăl şi cu Duhul Sfânt în vecii ve- 
cilor. Amin. 


Apendice la manuscrisul din Moscova 


1. Acestea Gaius le-a copiat din cele scrise de Irineu, cel 
care a locuit împreună cu Irineu, care a fost ucenicul lui 
Policarp. 

2. Dar acest Irineu, fiind la Roma în timpul martiriului 
Episcopului Policarp, a învăţat pe mulți. Sunt în uz multe 
scrieri ale sale, foarte frumoase şi drept slăvitoare. În aces- 
tea el îl menționează pe Policarp, cum că a învăţat de la el; 
a combătut aşa cum se cuvine orice erezie şi a predat mai 
departe legea bisericească şi universală pe care a primit-o 
de la sfânt. 

3. Se spune şi aceasta: odată, Marcion, de la care sunt 
numiți marcioniţii, s-a întâlnit cu Sfântul Policarp şi zi- 
când: „Recunoaşte-ne, Policarpe!”, el a răspuns: „Il recu- 
nosc, îl recunosc pe întâiul născut al satanei”. 

4. De asemenea, se mai poate citi şi aceasta în scrierile 
lui Irineu cum că în ziua şi ceasul când Policarp a fost mar- 
tirizat la Smirna, Irineu, care se afla la Roma, a auzit o voce 
ca de trâmbiţă, care a zis: „Policarp a fost martirizat”. 

5. Prin urmare, aşa cum s-a zis, din scrierile lui Irineu 
a copiat Gaios, iar din Gaios a transcris Isocrate o copie în 
Corint. lar eu, Pionius, am scris din nou după copiile lui 
Isocrate aproape distruse de timp, pe care le-am căutat în 
urma descoperirii Sfântului Policarp, adunându-le pentru 
ca şi Domnul lisus Hristos să mă adune şi pe mine de ase- 
menea, împreună cu aleşii Lui, în Împărăția Lui cea mai 
presus de ceruri; Lui fie slava împreună cu Tatăl şi cu Sfân- 
tul Duh în vecii vecilor. Amin. 

Sfântul Ignatie Teoforul, Episcopul Antiohiei (f 107) 


III, 36, 1. În Asia strălucea printre toți un discipol al apos- 
tolilor, Policarp, căruia îi fusese încredințată Biserica Smir- 
nei de unii dintre martorii oculari şi slujitori ai Domnului. 

5. Astfel, în timp ce [Sfântul Ignatie al Antiohiei] se afla în 
Smirna, acolo unde era Policarp, a scris o epistolă Bisericii 
din Efes unde îl menționează pe păstorul acesteia, Onisim. 

10. Şi după ce [Ignatie] a trecut dincolo de Smirna, din 
Troas le-a vorbit din nou în scris celor din Filadelfia, dar 
şi Bisericii smirnenilor însă în special conducătorului aces- 
teia, Policarp, şi de vreme ce îl ştia ca un bărbat cu totul 
apostolic îi încredințează, ca un adevărat şi bun păstor, 
turma sa din Antiohia, şi l-a rugat să îi poarte de grijă cu 
sârguință. 

13. Policarp, de asemena, aminteşte de cele treispre- 
zece scrisori ale lui Ignatie în epistola sa către Filipeni, spu- 
nând cu cuvintele sale: „Vă îndemn dar ca toți să fiți as- 
cultători cuvântului dreptății şi să rămâneți neclintiți în 
răbdarea pe care ați şi văzut-o cu ochii voştri la fericiții 
Ignatie, Zosima şi Rufus, dar şi la alţii care s-au ridicat 


"Mărturie consemnată de Eusebiu al Cezareei, în Istoria bi- 
sericească, III. 36, 1 (Text grec în Eusebe de Cesar6e, Histoire 
Ecclesiastique, I-IV, texte grec, traduction et annotation par 
Gustave Bardy, col. SC, vol. 31, Les Editions du Cerf, Paris, 1952, 
pp. 147-150). 

chiar dintre voi, şi la însuşi Pavel şi la ceilalți apostoli. În- 
credințați fiind că aceştia toți «nu au alergat în van», ci în 
credinţă şi în dreptate, şi că ei se află în locul care le este 
cuvenit, lângă Domnul, împreună cu Care au şi pătimit. 
Ei nu au iubit veacul de acum, ci pe Cel Care a murit pen- 
tru noi şi pe Care Dumnezeu L-a înviat”. 

Mai precizează în continuare: 

14. „Mi-aţi scris, şi voi şi Ignatie, ca, în cazul în care se 
va duce cineva în Siria, să ia cu sine şi scrisorile de la voi. 
Şi aceasta şi voi face dacă voi găsi timp prielnic, fie eu, fie 
cel pe care îl voi trimite ca să fie şi pentru voi reprezen- 
tant. Epistolele lui Ignatie care ne-au fost trimise de el şi 
pe celelalte pe care le avem vi le trimitem vouă, după cum 
ne-ați poruncit; ele sunt alăturate acestei epistole şi vă 
veți folosi mult din ele. Căci se preocupă de [cele privi- 
toare la] credinţă şi răbdare şi tot ceea ce este ziditor în 
Domnul nostru.” 


Epistola Sfântului Ignatie, Episcopul Antiohiei, 
către Sfântul Policarp, Episcopul Smirnei" 


Ignatie, [numit] şi Purtătorul-de-Dumnezeu, episcopului 
Bisericii smirnenilor, Policarp, dar mai bine zis celui care 
ÎI are ca episcop pe Dumnezeu Tatăl şi pe Domnul lisus 
Hristos!, cu multă bucurie! 


I, 1. Primind cu bucurie gândul tău dumnezeiesc, înte- 
meiat aşa cum este pe o piatră neclintită, dau multă slavă, 


* Text grec în SC, vol. 10, pp. 146-154. 


1 Cf. 1 Pt. 2, 25: „V-aţi întors acum la Păstorul şi Păzitorul 
sufletelor voastre”. 

fiindcă am fost învrednicit de chipul tău cel fără prihană, 
drept aceea mă bucur în Dumnezeu. 

2. Te rog, în harul cu care eşti înveşmântat, să-ți ţii ca- 
lea şi pe toți să îi îndemni să se izbăvească. Răzbună? o- 
portunitatea” [care ţi-a fost dată] cu toată precauţia din 
partea trupului şi a sufletului. Îngrijeşte-te de unire, căci 
nimic nu este mai bun ca aceasta. Poartă-i pe toți aşa cum 
Domnul [te poartă] pe tine, pe toți răbdându-i în iubire, 
aşa cum de altfel şi faci. 

3. Dedică-te rugăciunilor neîncetate; cere înțelepciune 
mai multă decât ai. Priveghează, având un suflet neador- 
mit. Vorbeşte fiecărui bărbat în parte, după asemănarea lui 
Dumnezeu; poartă bolile tuturor“ ca un atlet desăvârşit; 
unde este mai multă osteneală”, [este şi] mai mult câştig. 


II, 1. Dacă iubeşti pe ucenicii buni, nu afli nici o mulțu- 
mire; mai degrabă, prin blândeţe, adu-i sub ascultarea ta 
pe cei mai afectați de ciumă“. Nici o rană nu se tămădu- 
ieşte cu acelaşi pansament. Crizele grave alină-le cu cata- 
plasme. 

2. Să fii în toate prudent precum şarpele şi nevinovat 
precum porumbelul”. Din acest motiv eşti şi din carne, şi 
din duh, pentru ca să poți face pe placul: celui ce se arată 


* Un sens secundar al lui 2xOik&w este „a justifica”. 

* rOmog, înseamnă în principal „loc” dar metaforic are sensul 
de „ocazie”, „şansă”, „oportunitate”. 

* Mt. 8, 17. 

” k6mo, l-am tradus astfel ținând cont şi de 1 Cor. 15, 58; II Cor. 
11,27; Apoc. 2, 2. 

* JoipoTEpovc. Se referă la „ciuma (Aoiu66) păcatului”. 

Mt. 10, 16. 

* xoAokeUmg, de la kohakxevw care are ca sens principal „a 
linguşi”. 

înaintea feței tale. În privinţa celor nevăzute, cere ca ele 
să-ți fie dezvăluite pentru ca să nu duci lipsă de nimic şi 
să ai din abundență orice dar. 

3. Clipa cere de la tine, precum cârmaciul vânturi 
[prielnice] şi cei loviți de furtună limanuri, ca să Îl dobân- 
deşti pe Dumnezeu. Fii treaz ca un atlet al lui Dumnezeu, 
căci premiile sunt nestricăciunea şi viața veşnică, dar de 
acest lucru şi tu eşti convins. Întru toate îmi dau viața 
mea ţie şi lanțurile mele pe care le-ai iubit. 


III, 1. Să nu te înspăimânte cei care par demni de în- 
credere, dar învaţă greşit. Stai neclintit precum nicovala 
atunci când este lovită. Atlet puternic este cel care, deşi 
lovit, învinge. Dar trebuie ca mai ales pentru Dumnezeu 
să răbdăm toate, pentru ca şi El să ne rabde pe noi. 

2. Fii mai râvnitor decât eşti. Discerne cu atenţie tim- 
purile. Aşteaptă-L pe Cel Ce este mai presus de timp, veş- 
nic, nevăzut, dar Care a devenit văzut pentru noi, [pe Cel 
Ce este] neatins, nepătimitor, dar Care a pătimit pentru noi, 
Care a răbdat pentru noi în tot chipul. 


IV, 1. Văduvele să nu fie neglijate. După Domnul, fii 
tu cel care le poartă de grijă. Să nu se facă nimic fără con- 
simțământul tău şi, mai mult, nici tu să nu faci ceva fără 
[consimțământul lui] Dumnezeu: aceasta să nu faci. Fii 
neclintit! 

2. Adunările să se țină mai des; pe fiecare să-l cerce- 
taţi după nume. 

3. Pe sclavi şi pe sclave să nu îi disprețuiţi, dar nici ei 
să nu se umfle [cu trufie], ci mai mult să slujească spre slava 
lui Dumnezeu, pentru ca să dobândească o mai mare li- 
bertate de la Dumnezeu. Să nu dorească să fie eliberați cu 
cheltuiala comunităţii ca să nu fie aflați robi față de pati- 
mile lor. 

V, 1. Fugi de îndeletnicirile” rele, dar mai bine vor- 
beşte [în public] despre ele. 2. Spune surorilor mele să Îl 
iubească pe Domnul şi să se mulțumească în trup şi suflet 
cu soții lor. Asemănător şi fraților mei porunceşte-le în nu- 
mele lui lisus Hristos să îşi iubească soțiile precum „Dom- 
nul [iubeşte] Biserica”!. 

2. Dacă cineva poate să rămână în curăție în cinstea tru- 
pului Domnului, să rămână, dar păstrând tăcerea [în pri- 
vința aceasta]. Dacă totuşi se va lăuda cu aceasta, atunci 
este pierdut; iar dacă se face cunoscută [aceasta şi] altcuiva 
în afară! de episcop, s-a stricat”. Se cuvine ca bărbații şi 
femeile care se căsătoresc să săvârşească unirea lor după 
sfatul episcopului, pentru ca după Domnul să fie căsă- 
toria lor şi nu după poftă. Toate să se facă spre cinstea 
lui Dumnezeu. 


” 7Exwn poate însemna şi abilitate, fiind posibil ca Sfântul Ig- 
natie prin termenul koxorexviag („abilități rele/ demonice”) să 
facă referire la practicile vrăjitoreşti atât de des întâlnite în An- 
tichitate. 

1 Cf. Ef. 5, 25-29. 

" ywwo0fj mârv. O observaţie interesantă în SC: dacă se ci- 
teşte mâzov (cf. Bihlmeyer, Fischer), atunci sensul este acesta: este 
stricat cel ce trăieşte în feciorie „dacă se socoate mai presus de 
episcop”, acesta din urmă presupus a fi fost căsătorit, cf. 1 Tim. 
3, 2 (Kleist) cf. P. Th. Camelot, SC, ed. cit., p. 150. 

"> tpOaprau, a fost tradus ținându-se cont şi de contextul de la 
1 Cor. 15, 33: „Lovărăşiile rele strică obiceiurile bune”; Ef. 4, 22: 
„Să vă dezbrăcați de viețuirea voastră de mai înainte, de omul cel 
vechi, care se strică prin poftele amăgitoare” şi Apoc. 19, 2: „A 
judecat pe desfrânata cea mare, care a stricat pământul cu desfrâ- 
narea ei”, unde verbul 4Oeipuw este întrebuințat pentru a desemna 
o acțiune de corupere morală premeditată şi graduală. Tot astfel, 
neascultarea de episcop este pentru Sfântul Ignatie un semn al co- 
ruperii puterii sufleteşti de discernere. 

VI, 1. Luaţi aminte la episcopul vostru, pentru ca şi 
Dumnezeu să ia aminte la voi. Îmi pun sufletul pentru cei 
ce sunt ascultători față de episcop, preoți şi diaconi şi fie 
ca şi eu împreună cu aceştia să am moştenire în Dum- 
nezeu. Lucraţi împreună, luptați împreună, alergați împre- 
ună, pătimiţi împreună, odihniți-vă împreună, treziți-vă 
împreună ca [unii ce sunteți] administratori'”, asesori'* şi 
slujitori ai lui Dumnezeu. 

2. Fiţi pe placul Celui Căruia Îi slujiți ca ostaşi, de la 
Care de altfel vă şi primiţi solda; să nu fie careva dintre 
voi găsit dezertor. Botezul vostru să vă fie scut, credința coif, 
iubirea suliță, răbdarea armură. Să aveţi drept economii 
[depozit] faptele voastre, pentru ca să primiţi după vred- 
nicie bunurile care vi se cuvin. Aşadar, îndelung-răbda- 
ți-vă cu blândeţe unii pe ceilalți aşa cum şi Dumnezeu se 
poartă cu voi. Fie ca întotdeauna să aflu bucurie în voi! 


VII, 1. De vreme ce, aşa cum mi s-a zis, Biserica din 
Antiohia Siriei se află în pace datorită rugăciunii voastre, 
am fost şi eu cu mai multă voie bună într-o lipsă de griji 
de Dumnezeu dăruită, cu condiţia ca prin intermediul pă- 
timirii să ajung la Dumnezeu pentru ca astfel, prin rugă- 
ciunea voastră, să mă dovedesc la Înviere un ucenic al vostru. 

2. Se cuvine, fericitule-de-Dumnezeu Policarp, să faceți 
o adunare plăcută lui Dumnezeu şi să alegeţi pe cineva, 


15 oikov6uot. 


"* mâpeSpou; asesorul îl asista pe magistrat în timpul proce- 
selor fiind de obicei un reprezentant al poporului. 

Soldatul roman primea o parte de bani în timpul ser- 
viciului militar iar pe cealaltă (deposita apud signa, cf. Suetonius, 
Domit., 7) după terminarea lui, cf. P. Th. Camelot, op. cit., p. 152. 

care vă este foarte drag şi care este foarte harnic, care ar 
putea fi numit curier al lui Dumnezeu; încredințați-i cin- 
stea de a merge în Siria ca să slăvească iubirea voastră 
neobosită, spre slava lui Dumnezeu. 

3. Creştinul nu are autoritate asupra sa, ci este dedi- 
cat lui Dumnezeu. Aceasta este lucrarea lui Dumnezeu şi 
[va fi] a voastră când o veți împlini. Cred în har că voi 
sunteți pregătiți pentru o bună lucrare cuvenită lui Dum- 
nezeu. Ştiind râvna voastră după adevăr, v-am îndrumat 
printr-o mică scrisoare. 


VIII, 1. De vreme ce nu am putut scrie tuturor Biseri- 
cilor din cauza plecării neaşteptate din Troas la Neapoli, 
după cum voinţa [divină] porunceşte, trebuie să scrii Bi- 
sericilor care înainte [de Antiohia], pentru că tu ai cuge- 
tul lui Dumnezeu, să facă şi ele întocmai.: cele care pot, să 
trimită mesageri pe jos, iar celelalte [să trimită] epistole 
prin cei trimişi de tine, pentru ca să fiți slăviți datorită unei 
fapte care va fi amintită pentru veşnicie, aşa cum [de alt- 
fel] eşti [vrednic să fii]. 

2. Vă salut pe toți pe nume şi pe soția lui Epitropus, 
împreună cu toată casa şi copiii săi. Îl salut pe Atalos, iu- 
bitul meu. Îl salut pe cel care va fi numit să meargă în Siria. 
Harul să fie pururea cu el şi cu Policarp, cel care îl trimite. 

3. Vă urez ca să fiți mereu bine în Dumnezeul nostru 
lisus Hristos, să rămâneți în EI, în unitatea şi grija lui 
Dumnezeu. O salut pe Alcea, un nume îndrăgit de mine. 
Fiţi sănătoşi în Domnul! 

Policrate, Episcopul Efesului (130 - cca 200) 


V. 24, 1. Însă cel ce se află în fruntea episcopilor Asiei 
care afirmau cu încredere că trebuie respectat obiceiul 
predat din vechime este Policrate. Acesta, în scrisoarea 
pe care a trimis-o lui Victor şi Bisericii romanilor vor- 
beşte de tradiţia ajunsă până la el... [urmează un rezu- 
mat al controversei despre sărbătorirea Paştelui în a pai- 
sprezecea zi şi o enumerare a episcopilor care au ținut acest 
obicei]... 4. De asemenea şi Policarp în Smirna, episcopul 
şi martirul; şi Thraseas, episcopul şi martirul din Eume- 
neia, care a adormit în Smirna. 


” Epistola către Victor, Episcopul Romei, mărturie consemnată 
de Eusebiu al Cezareei în Istoria bisericească V. 24, 1-4 (text grec 
în SC, vol. 41, pp. 67-68). 

Sfântul Irineu al Lyonului (cca 130 - 202) 


1. Mărturie consemnată de Eusebiu al Cezareei (cca 
275 - 30 mai 339), în Istoria bisericească, III. 28, 6 (text grec 
în Eusebe de Câsar6e, Histoire ecclesiastique, I-IV, texte 
grec, traduction et notes par Gustave Bardy, col. Sources 
chrâtiennes [SC], vol. 31, Les Editions du Cerf, Paris, 1952, 
p. 138). 


III. 28, 6. Însă, Irineu, în prima carte a lucrării sale Îm- 
potriva ereziilor prezintă mai multe îngrozitoare false învă- 
țături ale aceluiaşi [Cerinthus], şi în cartea a treia rela- 
tează o povestire ce nu merită a fi uitată, care spune, con- 
form predaniei lui Policarp, că Apostolul loan a intrat 
odată într-o baie ca să se spele; însă atunci când a aflat că 
Cerinthus era şi el înăuntru, a sărit din locul său şi s-a 
grăbit către uşă căci el nu îndura să rămână sub acelaşi 
acoperiş cu el. Şi i-a sfătuit pe cei ce erau împreună cu el 
să facă la fel spunând: „Să fugim de aici ca să nu se dă- 
râme baia, fiindcă Cerinthus, duşmanul adevărului, este 
înăuntru”. 


2. Mărturie consemnată de Eusebiu al Cezareei, în 
Istoria bisericească, IV. 14, 1- 9 (text grec în SC, ed. cit., 
pp. 179-180). 


IV. 14, 1. lrineu povesteşte că [...] pe când Anicet con- 
ducea Biserica Romei, Policarp, care era încă în viață, a 
sosit la Roma şi a vorbit cu Anicet despre chestiunea zi- 
lei Paştelui. 

2. Acelaşi ne-a lăsat o relatare despre Policarp care este 
necesară pentru lămurirea celor spuse deja despre el. 


Din cartea a III-a a tratatului Împotriva ereziilor 
scris de Irineu al Lyonului 


3. lar Policarp nu doar că a fost ucenicul apostolilor şi 
a trăit împrenă cu mulți din cei care L-au văzut pe Dom- 
nul, dar a şi fost pus de apostoli episcop al Bisericii Smir- 
nei în Asia, pe care noi l-am văzut în prima noastră ti- 
nerețe. 

4. (Căci el a trăit mult timp şi era foarte vârstnic atunci 
când a plecat din viaţă printr-o mucenicie slăvită şi foarte 
vestită.) El a propovăduit totdeauna cele însuşite de la 
apostoli, şi predate de Biserică, care sunt singurele [învă- 
țături] adevărate. 

5. Aceasta este ceea ce mărturisesc toate Bisericile Asiei 
şi cei care, până acum, au primit succesiunea după Poli- 
carp, că a fost un mai vrednic de crezare şi mai sigur 
martor al adevărului decât Valentin!, Marcion? şi restul 
de învăţători răi. Locuind la Roma în timpul lui Anicet, a 
întors la Dumnezeu pe mulți dintre ereticii mai sus 
amintiți, vestind că el a primit de la apostoli singurul şi 
unicul adevăr, cel care este predat prin Biserică. 


1 Valentin (100-160), cel mai important ereziarh al gnosti- 
cismului. 

* Marcion (110-160) susținea că între Dumnezeul Vechiului 
Testament şi Cel al Noului testament există o deosebire radicală 
şi, prin urmare, nu recunoştea autoritatea Vechiului Testament. 

6. Sunt unii care l-au auzit povestind că loan, uce- 
nicul Domnului, venind la Efes, a dorit să se spele; dar 
văzându-l pe Cerinthus acolo, fără să se mai spele, a ieşit 
strigând: „Să fugim, ca nu cumva baia să se dărâme, 
fiindcă aici se află Cerinthus, urâtorul adevărului!” 

7. Dar odată însuşi Policarp l-a văzut pe Marcion, iar 


acesta apropiindu-se [de el] şi zicându-i: „Recunoaşte-ne”, 
el i-a răspuns: „ÎL recunosc, îl recunosc pe întâiul născut 
al satanei”. Într-atât se arătau de prevăzători apostolii şi 
ucenicii lor în a avea părtăşie sau a vorbi cu măsluitorii 
adevărului, după cum Pavel a spus: „De omul eretic, după 
prima şi a doua mustrare, desparte-te, înțelegând că unul 
ca acesta s-a abătut şi păcătuieşte, singur condamnându-se 
pe sine”. 

8. Există de la Policarp o epistolă către Filipeni, scrisă 
foarte lămuritor, din care cel care doreşte şi se îngrijeşte 
de mântuirea sa poate să înveţe despre caracterul credin- 
ței sale şi propovăduirea adevărului. 

9. Acestea de la Irineu. Policarp, în epistola sa către 
Filipeni, de care s-a amintit aici, face câteva mențiuni la 
prima epistolă a lui Petru. 


3. Mărturie consemnată de Eusebiu al Cezareei, în Is- 
toria bisericească, V. 20, 4-8 (text grec în Eus&be de C6- 
sarâe, Histoire ecclesiastique, V-VII, texte grec, traduc- 
tion et notes par Gustave Bardy, SC, vol. 41, Les Editions 
du Cerf, Paris, 1955, pp. 61-63). 


V. 20, 4. Irineu, în epistola către Florinus despre care 
am vorbit mai înainte, menționează în acelaşi timp şi re- 
laţiile sale cu Policarp, zicând: 


51 


Sfântul Policarp, Episcopul Smirnei. Portret aghiografic şi patristic 


„Aceste opinii, Florinus, ca să vorbesc cumpătat, nu sunt 
judecăţi sănătoase; aceste opinii sunt în discordanță cu 
Biserica şi îi aruncă pe cei convinşi de ele în cea mai mare 
necucernicie; aceste opinii nici măcar ereticii, care sunt în 
afara Bisericii, nu au îndrăznit vreodată să le susțină; prez- 
biterii care au fost mai înainte de noi şi care au trăit îm- 
preună cu apostolii nu ţi-ar fi putut preda aceste opinii. 

5. Însă, pe când eram doar un copil, te-am văzut în 
Asia, pe lângă Policarp, strălucind la curtea imperială şi 
străduindu-te să ai influenţă pe lângă el. Căci îmi amin- 
tesc mai bine cele de atunci decât cele petrecute recent, 

6. (într-adevăr, învățăturile din tinerețe sporesc odată 
cu sufletul, unindu-se cu el) încât aş putea să spun şi lo- 
cul în care fericitul Policarp vorbea şezând, ieşirile şi in- 
trările sale, şi chipul viețuirii sale şi înfăţişarea trupului 
său şi predicile pe care le ținea mulțimii şi cum, pe mă- 
sură ce povestea cele trăite împreună cu loan şi cu ceilalți 
care L-au văzut pe Domnul şi cum amintindu-şi cuvintele 
lor şi ale celor care Îl ascultaseră despre Domnul, şi cele 
despre puterile Sale şi cele despre învăţăturile Sale, Poli- 
carp, primind toate aceste mărturii de la martorii oculari 
despre viața Cuvântului, le corela cu Scripturile. 

7. Toate acestea, care atunci mi-au fost spuse mie din 
mila lui Dumnezeu, care a venit peste mine, le-am ascul- 
tat cu atenţie, aşternându-le nu pe hârtie, ci în inima mea. 
Şi prin harul lui Dumnezeu le cuget în continuare cu cre- 
dincioşie şi pot să dau mărturie înaintea lui Dumnezeu 
că dacă acel prezbiter fericit şi apostolic ar fi auzit astfel 
de lucruri precum cele proclamate de tine, ar fi strigat şi 
şi-ar fi astupat urechile sale şi, după obiceiul lui, ar fi zis: 


52 


Mărturii despre Sfântul Policarp, Episcopul Smirnei 


«O, Dumnezeule bun, pentru astfel de vremuri m-ai păs- 
trat ca să pătimesc acestea!» şi ar fi fugit din locul în care, 
şezând sau stând în picioare, ar fi auzit astfel de lucruri. 

8. Şi cu adevărat, prin scrisorile pe care le-a trimis fie 
Bisericilor învecinate, fie anumitor frați, în care îi sfătu- 
ieşte şi îmbărbătează, se pot adeveri cele spuse aici.” lată 
ce a zis Irineu. 


4. Sfântul Irineu al Lyonului, Epistola către Victor 
(fragment), mărturie consemnată de Eusebiu al Cezareei, 
în Istoria bisericească, V. 24, 16 (text grec în SC, vol. 41, 
p. 71). 


V. 24, 16. Fericitul Policarp, pe când locuia la Roma, 
în timpul păstoririi lui Anicet, şi având unul cu altul 
unele mici divergențe, imediat s-au împăcat, iar în pri- 
vința acelei chestiuni importante” nu s-au certat între ei. 
Dar Anicet nu îl putea convinge pe Policarp să nu ţină 
ceea ce a ținut dintotdeauna împreună cu loan, ucenicul 
Domnului, şi cu restul apostolilor alături de care a trăit. 
Dar nici Policarp, în ceea ce îl priveşte, nu a încercat să-l 
convingă pe Anicet, spunând că el este dator să respecte 
obiceiul ținut de prezbiterii de dinaintea lui. 

17. Şi acestea fiind lămurite, cei doi au păstrat comu- 
niunea unul cu celălalt, iar Anicet i-a îngăduit lui Policarp 
[să săvârşească] Euharistia în Biserică [/a Romei], aceasta 
în mod limpede din considerație față de el, şi despăr- 
țindu-se în pace unul de celălalt, în toate Bisericile erau 
în pace şi cei care țineau, şi cei care nu țineau [a paispre- 
zecea zi]. 


* Data de prăznuire a Paştelui. 

Tertulian (cca 160 - cca 220) 


„Dacă însă există [erezii] care să fie îndeajuns de cu- 
tezătoare încât să pretindă că sunt sădite din vremurile 
apostolice, ca să pară că au fost predate de Apostoli din 
cauza faptului că au existat în timpul apostolilor, putem 
spune: să prezinte, aşadar, începuturile Bisericilor lor, să 
înfățişeze lista cu episcopii lor care coboară într-o succe- 
siune cuvenită de la începuturi într-un astfel de mod în- 
cât primul lor episcop poate să arate ca sfințitor' şi pre- 
decesor al său pe unul din apostoli sau din oamenii apos- 
tolici - mai mult, un om care a rămas neclintit alături de 
apostoli. Căci astfel este modul în care Bisericile apostolice 
îşi înfăţişează listele lor [cu episcopi]: precum Biserica 
Smirnei care arată că Policarp a fost aşezat aici de loan; de 
asemenea, precum Biserica Romei care arată că Clement 
ar fi fost, la fel, hirotonit de Petru. Şi astfel fac toate ce- 
lelalte Biserici [apostolice] care pot să arate că primii lor 
episcopi au fost hirotoniți pe scaunele episcopale de apos- 
toli, devenind transmiţători ai seminței apostolice”. 


"Tertulian, Prescripție împotriva ereticilor, XXXII, 1-3 (Text la- 
tin în ediția îngrijită de Pierre Champagne de Labriolle: Tertul- 
lien, De praescriptione haereticorum, Librairie Alphonse Picard et 
fils, Paris, 1907, p. 68). 

' Cel care l-a hirotonit întru episcop. 

Mărturia lui Eusebiu al Cezareei 

(„Epistola către Smirneni”) despre mucenicia 
Sfântului Policarp, Episcopul Smirnei, 

în Istoria bisericească, XV. 10, 1-46 


XV, 10. 1. În această vreme când cele mai mari perse- 
cuții tulburau Asia, Policarp şi-a sfârşit viața prin muce- 
nicie. Dar eu cred că este mai important faptul că moar- 
tea sa, după relatare scrisă care mai există încă, ar trebui 
consemnată în această istorie. 

2. Există o scrisoare, scrisă în numele Bisericii pe care 
el o păstorea, către parohiile din Pont, care povesteşte eve- 
nimentele care s-au petrecut în următoarele cuvinte: 

3. „Biserica lui Dumnezeu care se află în Smirna Bi- 
sericii lui Dumnezeu care se află în Filomelion şi tuturor 
acelora care se află în orice loc al Sfintei şi soborniceştii 
Biserici, mila, pacea şi iubirea lui Dumnezeu Tatăl şi a 
Domnului lisus Hristos să prisosească (în sânul lor). V-am 
scris, fraților, cele despre cei ce au mărturisit şi despre fe- 
ricitul Policarp, cel care a oprit persecuția ca şi cum ar fi 
pecetluit-o prin mărturisirea lui”. 

4. După aceste cuvinte, înainte de a oferi istoria despre 
Policarp, ei consemnează evenimentele care s-au petrecut 
cu restul mucenicilor şi descriu marea statornicie pe care au 
arătat-o în toiul durerilor lor. Căci ei spun că privitorii 
au fost loviți de uimire atunci când i-au văzut sfâşiați cu 
biciuiri până la venele şi arterele cele mai dinăuntru, astfel 
încât părțile lăuntrice ale trupului, atât măruntaiele, cât şi 


“Text grec în SC, 31, pp. 181-190. Îmi exprim pe această cale 
recunoştinţa față de Dl. Mircea Ştefan pentru corectura tradu- 
cerii şi sugestiile făcute. 

membrele lor, erau expuse vederii; şi au fost apoi aşezaţi 
pe cochilii de mare şi vârfuri ascuţite, şi supuşi la orice chip 
de pedeapsă şi caznă şi aruncați în cele din urmă ca hrană 
la fiarele sălbatice. 

5. Şi consemnează că mai ales preastrălucitul Germa- 
nicus a ieşit în evidență, biruind prin harul lui Dumnezeu 
frica de moarte trupească sădită de fire. Într-adevăr, când 
proconsulul a dorit să-l convingă şi a invocat tinerețea lui 
şi l-a rugat, căci Germanicus era foarte tânăr şi viguros, 
el nu a şovăit ci cu curaj a ațâțat fiara către sine, lovind-o 
şi zgândărind-o, dorind ca să fie eliberat mai repede de 
viața lor nedreaptă şi nelegiuită. 

6. După moartea sa strălucită, întreaga mulțime minu- 
nându-se de curajul martirului iubitor de Dumnezeu şi de 
tăria morală a întregului popor al creştinilor, a început deo- 
dată să strige: „Să piară ateii! Să fie înfățişat Policarp!”. 

7. Şi când s-a stârnit un mare tumult ca urmare a stri- 
gătelor, un anumit frigian, Quintus pe numele lui, care 
tocmai venise din Frigia, văzând fiarele şi caznele însoțitoare, 
a fost cuprins de laşitate şi a renunţat la scopul mântuirii. 

8. Însă scrisoarea mai susmenţionată arată că el, prea 
repede şi fără chibzuiala cuvenită, s-a grăbit împreună cu 
alții către judecată, căci căderea sa a fost un semn clar că 
nu este cuvenit pentru astfel de persoane să se expună la 
primejdie pripit şi fără grijă. Astfel s-au petrecut lucru- 
rile cu ei. 

9. Când însă preaminunatul Policarp a auzit despre cele 
dintâi dintre acestea', a rămas netulburat, păzindu-şi firea 


1 Mai întâi se vorbeşte despre creştinii care nu s-au lepădat 
şi despre Germanicus. Atunci s-a strigat de către popor să fie adus 
Policarp, prima situație în privința căreia se zice în relatare că Policarp 
nu s-a tulburat; a doua este lepădarea lui Quintus şi a celorlalți. 

statornică şi neclătinată, şi a vrut să rămână în oraş, însă a 
fost convins de cei din jurul lui care îl rugau şi îl îndemnau 
să plece pe ascuns. leşind, s-a retras într-un sat, nu departe 
de oraş şi trăia aici cu puţini [oameni], şi nu făcea nimic 
altceva noaptea şi ziua afară de a stărui în rugăciuni către 
Domnul. Se ruga şi implora cerând pace Bisericilor din toată 
lumea, căci acesta era şi obiceiul lui dintotdeauna. 

10. Şi într-o noapte, cu trei zile înainte de prinderea lui, 
pe când se ruga, a văzut într-o vedenie cum, sub capul 
lui, aşternutul, ars de foc, se distrugea. Trezindu-se din 
cauza acestei întâmplări, îndată le-a explicat arătarea ce- 
lor ce erau prezenți, prezicând şi aducând la cunoştinţă 
celor din jurul său nu numai ceea ce urmează, ci şi că se cu- 
vine ca, pentru Hristos, el să-şi împărtăşească viața focului. 

11. Aşadar, deoarece [i s-a poruncit celor care îl căutau 
să-şi îndeplinească datoria cu toată sârguinţa, din nou fiind 
silit de devotamentul şi afecțiunea fraților, se zice că s-a 
mutat într-un alt sat. Nu a trecut mult timp şi urmăritorii 
lui au ajuns la [fosta] ascunzătoare. Negăsindu-l, au ares- 
tat doi tineri slujitori care se aflau acolo, din care unul, 
supus fiind caznelor, a dezvăluit noua ascunzătoare a lui 
Policarp. 

12. Deoarece au sosit la o oră târzie, urmăritorii l-au 
găsit întins în pat într-o cameră de sus a casei. Ar fi putut 
pleca de acolo în altă parte, dar el nu a vrut şi a zis: „Voia 
lui Dumnezeu să se facă”. 

13. Când şi-a dat seama că urmăritorii sosieră acolo, 
spune mărturia, el a coborât şi a stat cu ei de vorbă având 
o înfăţişare foarte voioasă şi blândă, astfel încât cei care 
nu-l cunoşteau de mai înainte pe bărbat credeau că văd 
o minune luând ei aminte la vârsta sa înaintată şi purta- 
rea demnă; şi s-au minunat că atât de multă râvnă s-a de- 
pus pentru a prinde un astfel de bătrân. 


57 


Sfântul Policarp, Episcopul Smirnei. Portret aghiografic şi patristic 


14. Dar el nu a şovăit; a cerut pe dată să fie aşezaţi la o 
masă îndestulătoare, implorându-i să îi acorde răgaz de 
o oră ca să se roage netulburat. După ce aceştia au con- 
simțit, el s-a rugat stând în picioare, fiind atât de plin de 
harul lui Dumnezeu, încât cei care erau de față şi care îl 
auzeau rugându-se erau uimiți şi mulți dintre ei au simțit 
pocăință pentru că un astfel de cucernic şi dumnezeiesc 
bătrân urma să fie dat morții. 

15. Pe lângă acestea, povestirea despre el mai cuprinde 
şi următoarea istorisire: 

„După ce şi-a încheiat rugăciunea, în care i-a pomenit 
pe toți cei cu care se întâlnise de-a lungul timpului, mici şi 
mari, iluştri sau necunoscuți, şi întreaga Biserică soborni- 
cească de pretutindeni, sosind ceasul plecării, l-au pus pe 
un asin şi l-au dus în oraş fiind mare sabat şi l-au întâm- 
pinat pe el irinarhul Irod şi tatăl acestuia, Nicetas, care şi 
punându-l între ei în car şi stând, căutau să-l convingă 
zicându-i: «Ce rău este când zice stăpânul Cezar să jert- 
feşti şi astfel să te salvezi?». Însă, la început el nu le-a răs- 
puns, dar fiindcă aceştia insistau, le-a zis: 

16. «Nu am de gând să fac ceea ce mă sfătuiți voi». Când 
au văzut că nu au reuşit să-l convingă, aceştia i-au spus 
cuvinte amenințătoare şi repede l-au împins jos, iar el că- 
zând din car, şi-a rupt fluierul piciorului, însă neîntor- 
cându-se, ca şi cum nu ar fi pățit nimic, cu bunăvoință şi 
grabă a plecat îndreptându-se spre arenă. 

17. lar în arenă aşa de mare era zgomotul, încât ni- 
meni nu-şi putea auzi vocea. Însă când a intrat Policarp 
în arenă s-a auzit o voce din cer: «Fii tare, Policarp, şi poar- 
tă-te ca un bărbat!». Pe Cel Care a vorbit nu L-a văzut ni- 
meni, dar vocea mulți dintre ai noştri au auzit-o. 


” A se vedea nota 13 din Mucenicia Sfântului Policarp. 

18. Aşadar, fiind adus el în arenă, s-a făcut mare zgo- 
mot fiindcă ei auziseră că Policarp a fost prins. Aşadar, 
apropiindu-se, proconsulul l-a întrebat dacă el este Policarp. 
Mărturisind el că el este, [proconsulul] a încercat să-l con- 
vingă să se lepede, zicându-i: «Cinsteşte-ţi vârsta» şi al- 
tele asemenea, aşa cum este obiceiul acestora să spună: «Jură 
pe destinul Cezarului!». «Căieşte-te», a spus. «Să piară ateii!» 

19. Policarp însă, cu o înfăţişare gravă, privind spre 
toată mulțimea care era în arenă şi ridicând mâna către ei, 
a suspinat privind spre cer şi a zis: «Să piară ateii». 

20. Fiindcă proconsulul insista zicând: «Jură şi te voi 
elibera, insultă-L pe Hristos», Policarp a spus: «De opt- 
zeci şi şase de ani Îi slujesc şi nu m-a nedreptăţit cu nimic. 
Cum aş putea să Îl hulesc pe Împăratul meu Care m-a 
izbăvit?». 

21. Şi fiindcă acela încă insista şi zicea: „Jură pe desti- 
nul Cezarului!”, Policarp a răspuns: «De vreme ce tu îţi 
închipui că voi jura pe destinul Cezarului, aşa cum zici, 
pretinzând că nu mă cunoşti cine sunt, ascultă cu îndrăz- 
neală. Sunt creştin. Şi dacă vrei să înveți doctrina Creştinis- 
mului, dă-mi o zi şi apoi ascultă». 

22. Proconsulul a răspuns: «Convinge poporul». Poli- 
carp a zis: «Te-am considerat demn de o discuţie, căci noi 
am fost învățați să împărțim cinste precum se cuvine au- 
torităților şi stăpânirilor rânduite de Dumnezeu şi care 
[cinste] nu ne vatămă cu nimic. Însă pe aceştia nu îi con- 
sider vrednici ca să-mi rostesc apărarea înaintea lor». 

23. Dar proconsulul a zis: «Am fiare aici şi te voi arunca 
lor dacă nu îţi schimbi convingerile». El a răspuns: «Porun- 
ceşte-le [fiarelor să vină], căci nouă ne este de neînchi- 
puit schimbarea de la cele mai bune la cele mai rele, bine 
este să te schimbi de la cele strâmbe, la cele drepte». 

24. Acela i-a zis din nou: «Voi face în aşa fel încât te 
voi îmblânzi prin foc, dacă disprețuieşti fiarele, şi dacă nu 
te căieşti». Policarp a răspuns: «Tu mă amenințţi cu acel 
foc ce arde un ceas şi apoi curând se stinge; dar tu nu ştii 
de focul judecății ce va să vină şi al pedepsei veşnice 
păstrat pentru cei necredincioşi. 

25. De ce întârzii? Adu ce vrei». După ce a zis aceste 
lucruri dar şi altele, s-a umplut de curaj şi de bucurie iar 
fața îi era plină de har, încât el nu numai că nu a căzut 
pradă spaimei din cauza celor zise lui, ci dimpotrivă, l-a 
uimit pe proconsul care l-a trimis pe crainicul său în mij- 
locul arenei ca să strige: «Policarp a mărturisit de trei ori 
despre sine că este Creştin». Aceasta spunând crainicul, 

26. Întreaga mulţime de păgâni şi de evrei care locu- 
iau în Smirna a strigat cu mânie nestăpânită şi cu glas mare: 
«Acesta este învățătorul Asiei, părintele creştinilor, nimici- 
torul zeilor noştri, care îi învață pe mulți să nu jertfească şi 
să nu se închine». 

27. Acestea zicând, strigau şi cereau asiarhului Filip 
să slobozească un leu asupra lui Policarp. Dar acesta a răs- 
puns că nu are dreptul să facă aceasta fiindcă jocul de-a 
vânătoarea de fiare se încheiase. Atunci au socotit de cu- 
viință să strige unanim ca Policarp să fie ars de viu. 

28. Fiindcă trebuia să se împlinească vedenia ce i-a fost 
arătată lui cu perna pe care a văzut-o arzând pe când se 
ruga, şi când, întorcându-se, a spus în chip profetic cre- 
dincioşilor care erau cu el: «Trebuie să fiu ars de viu». 

29. Acestea, aşadar, s-au petrecut atât de repede, mai re- 
pede chiar decât se poate spune [în cuvinte]; din ateliere 
şi din băi au fost aduse lemne şi vreascuri de către mul- 
țimi, dar mai ales de către iudei, care, după obiceiul lor, 
au ajutat cu multă râvnă la aceasta. 

30. Atunci când rugul a fost pregătit, dezbrăcându-se 
de toate hainele şi desfăcându-şi cingătoarea, a încercat să 
se descalțe singur; el nu mai făcuse asta înainte fiindcă 
întotdeauna care mai de care dintre credincioşi se gră- 
beau să-i atingă trupul mai repede; căci încă dinainte de 
încărunțire era împodobit întru totul de o bună viețuire. 

31. Aşadar, îndată i-au fost aduse materialele pentru 
pregătirea rugului; deoarece aceia voiau şi să-l țintuiască. 
Fiindcă ei intenționau să-l ţintuiască în cuie, le-a zis: 
«Lăsaţi-mă aşa; fiindcă Cel Care mi-a dat să îndur focul 
îmi va da să rămân neclintit pe rug chiar şi fără ajutorul 
cuielor voastre». 

32. Prin urmare, nu l-au mai bătut în cuie, ci l-au legat. 
Cu mâinile duse la spate şi legat ca un berbec însemnat, 

33. Ales din marea turmă şi primit de Atotputernicul 
Dumnezeu, el a spus: «Părinte al iubitului şi binecuvân- 
tatului Tău Copil, lisus Hristos, prin Care am primit cu- 
noştința despre Tine, Dumnezeul îngerilor şi al puterilor 
şi a toată zidirea şi al întreg neamului drepţilor care tră- 
iesc înaintea Ta, Te binecuvântez că m-ai învrednicit de 
această zi şi de acest ceas să fiu părtaş cu mulțimea mu- 
cenicilor la potirul Hristosului Tău spre 

34. Învierea vieţii veşnice a sufletului şi a trupului în 
nestricăciunea Duhului Sfânt. Fie ca astăzi eu să fiu pri- 
mit printre aceştia înaintea Ta ca o jertfă grasă şi primită, 
precum Tu ai pregătit şi arătat dinainte şi împlinit, Dum- 
nezeule credincios şi adevărat. 

35. Din această pricină şi pentru toate [celelalte] Te 
laud, Te binecuvântez, Te slăvesc prin Arhiereul cel veş- 
nic, lisus Hristos, Copilul Tău iubit, prin Care, împreună 
cu EI în Duhul Sfânt, Ţi [se cuvine] slavă acum şi în vea- 
curile ce vor fi. Amin». 

36. După ce a zis amin şi şi-a împlinit rugăciunea, 
oamenii care aveau în grijă rugul au aprins focul. Şi când 

a strălucit o flacără mare, am văzut o minune, noi cei că- 
rora ne-a fost dat să o vedem. lar noi am fost păziți pen- 
tru a vesti şi urmaşilor cele întâmplate. 

37. Aşadar, focul avea forma unei încăperi boltite, pre- 
cum pânza unei corăbii umflată de vânt, care îngrădea 
de jur împrejur corpul mucenicului, şi era în mijloc nu ca 
un trup arzând, ci ca un aur şi ca un argint aprins într-un 
cuptor. Căci o asemenea mireasmă am primit în schimb”, 
ca şi cum ar fi adiat a tămâie sau a altceva din aromatele 
prețioase. 

38. În cele din urmă, văzând nelegiuiții că trupul lui nu 
putea fi ars de flăcări, au poruncit să vină un confector 
ca să-l înjunghie cu un cuțit. 

39. Şi făcându-se aceasta, a curs o mulțime de sânge, 
încât s-a stins focul şi întreaga mulțime s-a minunat de o 
asemenea deosebire între cei necredincioşi şi cei aleşi. Unul 
dintre aceştia a fost şi acest preaminunat, care în vremu- 
rile noastre a fost un învățător apostolic şi profetic, epis- 
copul Bisericii soborniceşti din Smirna. Căci orice cuvânt 
care a ieşit din gura lui s-a împlinit şi se va împlini. 

40. Însă vrăjmaşul, calomniatorul şi cel rău, care stă îm- 
potriva neamului celor drepți, văzând măreția muceni- 
ciei acestuia şi viețuirea sa fără de pată încă din tinerețe, 
şi fiind încununat cu cununa nestricăciunii şi răsplătit cu 
un premiu de netăgăduit, a uneltit ca nici măcar trupu- 
şorul acestuia să nu poată fi luat de noi, deşi mulți doreau 
să facă aceasta şi să aibă o parte din sfântul lui trup. 

41. Astfel că unii i-au propus lui Nicetas, tatăl lui Irod 
şi fratele Alciei, să-l roage pe guvernator să nu dea trupul 
acestuia [al Martirului] spunând «ca nu cumva, lăsându-L 
pe Răstignit, să înceapă să-l cinstească pe acesta [în loc]». 


* Adică în locul mirosului neplăcut de carne arsă, ei simțeau 
o mireasmă bineplăcută. 

Şi acestea le-a zis fiind influențat şi silit de către iudei, 
aceiaşi care au stat de pază atunci când noi am vrut să-l 
luăm, neştiind că noi niciodată nu vom putea să-L părăsim 
pe Hristos care a pătimit pentru mântuirea tuturor celor din 
lume ce se mântuiesc, şi nici că vom cinsti pe vreun altul. 

42. Căci Acestuia ne închinăm deoarece este Fiul lui 
Dumnezeu, pe când pe mucenici îi iubim după vrednicie 
ca pe nişte ucenici şi imitatori ai Domnului datorită afec- 
țiunii lor neîntrecute pentru Însuşi Împăratul şi Învăţă- 
torul [lor]; cu Care [fie] şi noi să fim împreună părtaşi şi 
împreună ucenici. 

43. Aşadar, când centurionul a văzut cearta stârnită 
de iudei, a pus trupul în mijloc, dându-i foc, aşa cum este 
obiceiul lor. Astfel, după aceasta, noi am ridicat oasele lui 
cele mai prețioase decât cele mai scumpe pietre şi mai 
încercate decât aurul şi le-am aşezat acolo unde continuă 
să fie [şi acum]. 

44. În acest loc, cât va fi posibil, Dumnezeu ne va îngă- 
dui să ne adunăm cu veselie şi cu bucurie şi să sărbătorim 
ziua de naştere a muceniciei sale, atât în amintirea celor 
care s-au luptat înaintea noastră, cât şi pentru instruirea 
şi pregătirea celor care intenționează să o facă în viitor. 

45. Unele ca acestea [s-au petrecut] în ceea ce îl pri- 
veşte pe fericitul Policarp împreună cu cei doisprezece 
din Filadelfia care au mărturisit în Smirna; el singur este 
pomenit de toți mai mult, deoarece şi de către păgâni în 
tot locul este amintit”. 

46. Acestea despre minunatul şi apostolicul Policarp, care 
s-a învrednicit de un asemenea sfârşit, despre care ne-au 
istorisit frații din Smirna. În această scriere s-au adunat 
şi alte mărturii despre cele întâmplate în Smirna în timpul 
muceniciei lui Policarp, despre pătimirile altor mucenici, 
printre care şi prezbiterul Mitrodor fiind socotit a fi fost 
mai înainte adept al rătăcirii lui Marcion şi care se pare 
că a murit, de asemenea, după ce a fost aruncat în foc. 

Sfântul Epifanie al Salaminei (cca 310/320 - 403) 


„Limp de mai multă vreme, chiar din primele zile, 
Paştele era sărbătorit la date diferite în Biserică [...] Pe 
vremea lui Policarp şi Victor, Răsăritul era în dezacord 
cu Apusul şi nu făceau schimb de scrisori de confirmare.” 


"Mărturie consemnată în tratatul său Panarion, VI, 9, 7 (tra- 
ducere din The „Panarion” of Epiphanius of Salamis, Cărţile II şi Il 
[Secţiunile 47-80], De Fide. Secţiunea VI, v. 9,7, translated by 
Frank Williams, Ed. Brill, New York, 1994, p. 411). 

Fericitul Ieronim (cca 347 - 30 septembrie 420) 


„Policarp, ucenicul Apostolului loan şi orânduit de 
acesta episcop al Smirnei, a fost întâistătător (princeps) al 
întregii Asii. l-a avut ca învățători şi de bună seamă că i-a 
şi văzut pe unii dintre Apostoli şi pe cei care L-au văzut 
pe Domnul. Din cauza numeroaselor întrebări în privința 
zilei Paştelui, a venit la Roma în timpul împăratului 
Antoninus Pius, pe când Anicet păstorea Biserica din cetate, 
unde i-a readus la credinţă pe foarte mulți dintre credin- 
cioşii care fuseseră înşelați în urma celor propovăduite de 
Marcion şi Valentin. Şi atunci când din întâmplare Mar- 
cion i-a ieşit în cale şi i-a zis: „Cunoaşte-ne!”!, [atunci Po- 
licarp] i-a răspuns: „Îl cunosc pe cel ce este odrasla diavo- 
lului”. După aceea, în timpul domniei lui Marcus Anto- 
ninus şi Lucius Aurelius Commodus, în timpul celei de- 
a patra persecuții de după [domnia lui] Nero, a fost ars pe 
rug, în timp ce proconsulului Smirnei şedea, iar întregul 
popor din amfiteatru îl huiduia [pe mucenic]. A scris o foarte 
folositoare epistolă către Filipeni care este citită până în 
ziua de astăzi în comunitatea [creştină] din Asia”. 


" Fericitul leronim, Despre bărbaţii străluciți, XVII (Text latin 
în ediția îngrijită de Carl Albrecht Brenoulli: Hieronymus und 
Gennadius, De viris illustribus, Freiburg i. B. und Leipzig, 1895, 
pp. 18-19). 

1 Cognosce nos. 


65 


Mucenicia Sfântului Policarp, gravură de Fotie Kontoglu 


ERMINIA ICOANEI MUCENICIEI 
SFÂNTULUI POLICARP, EPISCOPUL SMIRNEI 


„Stadionul văzut de sus. lar în mijloc, un mare rug şi 
în mijlocul acestuia Sfântul, purtând veşmântul său arhi- 
eresc, rugându-se în genunchi. Şi flacăra are forma unei 
încăperi înalte şi nu se atinge de el. lar de sus Însuşi 
Domnul îl binecuvântează din ceruri.” 

(Fotie Kontoglu, Ekfrasis, Ekdosis Tomos A, Ed. Al. & 
E. Papadimitriu, Atena, 1993, p. 396.) 


„cap. 6. «Sfinţii ierarhi, chipurile şi zicerile lor»: Poli- 
carp al Smirnei, bătrân cu barba rotundă. 

[...] Luna lui februarie, 23. Sfinţitul mucenic Policarp, 
bătrân, cu barba lungă despărțită în două, prin foc se să- 
vârşeşte.” 

(Dionisie din Furna, Erminia picturii bizantine, Editura 
Sofia, Bucureşti, 2000, pp. 152, 198.) 


EPISTOLA CĂTRE FILIPENI 
A SFÂNTULUI POLICARP, EPISCOPUL SMIRNEI 


Policarp şi preoţii care sunt împreună cu el către Bise- 
rica lui Dumnezeu ce locuieşte ca un străin! în Filipi, mila 
şi pacea să vă fie dăruită din belşug; de Dumnezeu Cel Atot- 
puternic şi de lisus Hristos, Mântuitorul nostru. 


Credinţa filipenilor” 


I, 1 Mult m-am bucurat împreună cu voi în Domnul 
nostru lisus Hristos, fiindcă i-ați primit pe imitatorii” ade- 
văratei iubiri şi i-ați îngrijit, aşa cum se cuvenea să faceți, 
pe cei înfăşuraţi în lanţuri vrednice de sfinți, care sunt 
diademele celor cu adevărat aleşi de Dumnezeu şi de 
Domnul nostru. 

2. Şi (de asemenea, m-am bucurat) că rădăcina neclin- 
tită a credinţei voastre, despre care se ştie din vremuri 
străvechi“, stăruie până în ziua de astăzi şi aduce rod în 
Domnul nostru lisus Hristos, Care a îndurat să înfrunte 


” Text grec în SC, vol. 10, pp. 174-1%. 

1 Vezi nota 1 de la Mucenicia Sfântului Policarp. 
* Reproducem subtitlurile din ediţia SC citată. 

* uiuriuaTaL. 

* Fil.1,5; 4,15. 

până şi moartea pentru păcatele noastre, pe Care Dum- 
nezeu L-a înviat „dezlegând durerile” iadului“; 

3. în Care, „fără să Îl vedeți”, voi credeți cu bucurie 
„negrăită şi preamărită””, la care [bucurie] mulți tânjesc să 
ajungă, dar voi ştiţi că „sunteţi mântuiți prin har”, „nu” 
prin „fapte”, ci datorită voinţei lui Dumnezeu prin lisus 
Hristos. 


Credinţa în Hristos Cel înviat. Înfrânarea de la păcat 


II, 1. „De aceea încingându-vă coapsele voastre, slu- 
jiți Domnului cu frică”* şi în adevăr, lăsând la o parte vor- 
băria” deşartă şi înşelarea celor mulți, „crezând în Cel Care 
L-a înviat” pe Domnul nostru lisus Hristos „din morți şi 
I-a dat slavă”! şi tronul la dreapta Sa. Lui Îi sunt supuse 
toate cele de pe cer şi de pe pământ; Lui îi slujeşte toată 
suflarea, [Lui, Cel] Care vine [ca] „judecător al celor vii 
şi al celor morţi”, al Cărui sânge Dumnezeu îl va cere 
celor care nu fac ascultare de El. 

2. lar „Cel Ce L-a înviat” pe EI din morți „ne va învia 
şi pe noi”, dacă facem voia Sa şi păşim în poruncile Lui 
şi iubim ceea ce EI a iubit, abținându-ne de la orice nedrep- 
tate, lăcomie, iubire de bani, vorbire de rău, mărturie 


w5ivag. Mai exact: „durerile facerii” sau „durerile travaliului”. 
* Fapte 2, 24. 

7 IPt.1,8. 

3 Ps.2,9. 

” waratoAoyiav, poate avea şi sensul de „speculație” adică 
„vorbăria deşartă” ce îi duce în înşelare pe credincioşi. 


Lt ÎI: ae N 

mincinoasă, „fără a răspunde la rău cu rău, la insultă cu 
insultă”, la lovitură cu lovitură, la blestem cu blestem. 
Ne aducem aminte de învățăturile pe care Domnul ne-a 
învăţat: „Nu judecaţi ca să nu fiți judecați”; iertați ca şi 
vouă să vi se ierte; arătați milă pentru ca şi vouă să vi se 
arate milă; „măsura cu care voi măsurați va fi cea după 
care vi se va măsura”, şi „fericiți sunt cei săraci” şi cei 
„prigoniţi pentru dreptate, fiindcă a lor este Împărăția 
lui Dumnezeu”. 


III, 1. De aceea, fraţilor, vă scriu vouă aici despre drep- 
tate nu fiindcă mi-am pus această sarcină singur, ci fiindcă 
voi mi-ați cerut-o mai înainte. 

2. Fiindcă nici eu şi nici altul ca mine nu poate să se 
apropie de măsura înţelepciunii fericitului şi slăvitului 
Pavel, care fiind în mijlocul vostru a învăţat față către față 
pe oamenii de atunci, cu acuratețe şi tărie, despre cuvân- 
tul adevărului şi care după plecarea sa v-a scris o epis- 
tolă pe care, dacă o citiți cu atenție, veți putea să vă zidiți 
în credința ce v-a fost dată. 

3. Ea este mama noastră a tuturor, urmată fiind de 
speranță şi precedată de iubirea pentru Dumnezeu şi 
Hristos şi pentru aproapele. Dar cel care şade înăuntrul 
acestor virtuți a împlinit porunca dreptăţii. Fiindcă cel care 
are iubire este departe de tot păcatul. 


Iubirea de bani 


IV, 1. Inceputul tuturor relelor este iubirea de bani. Şti- 
ind aşadar că „nu am adus nimic în lume”, dar „nici nu 

putem să luăm ceva din ea”, să ne înarmăm cu armele 
dreptăţii şi să ne deprindem mai întâi să păşim în porun- 
cile Domnului. 


Purtarea față de soții 


2. Pe urmă, să le deprindeţi şi pe femeile voastre în 
credința care a fost dată, în iubire şi curăţie, iubindu-şi 
soții lor în deplină fidelitate, şi iubindu-i pe toți în mod 
egal în toată curăția, iar pe copii să-i crească învățându-i 
în frica lui Dumnezeu. 


Despre văduve 


3. Văduvele să se poarte cu înţelepciune în credința 
Domnului, mijlocind în rugăciune fără încetare pentru 
toți, stând departe de orice defăimare, clevetire, mărturie 
mincinoasă, iubire de bani, şi de tot răul. Să fie conştiente 
de faptul că ele sunt altar al lui Dumnezeu şi că El pe toate 
le cercetează cu atenţie şi nimic din cuegtările, intenţiile 
şi gândurile ascunse ale inimii nu Îi este ascuns". 


V, 1. Ştiind, aşadar, că „Dumnezeu nu se lasă batjo- 
corit”* suntem datori să mergem într-un mod demn de 
porunca şi de slava Sa. 


Despre diaconi 


2. De asemenea, diaconii să fie fără de pată înaintea 
dreptăţii Sale fiindcă ei sunt diaconii lui Dumnezeu şi ai 


1 1 Cor. 14, 25. 
(Sal. 6-Y7, 

lui Hristos nu ai oamenilor: nici defăimători, nici dupli- 
citari, nici iubitori de bani, ci curaţi în toate lucrurile, 
compătimitori”, râvnitori, umblând potrivit adevărului 
Domnului Care S-a făcut pe Sine slujitorul'* tuturor. Dacă 
vom fi bineplăcuți Lui în veacul de acum, ni-l va dărui şi 
pe cel viitor, întrucât EI ne-a promis că ne va învia pe noi 
din morți şi [că], dacă ne vom purta într-un chip demn 
de EI, „vom [şi] împărăți împreună cu EI”, însă numai 
dacă vom fi credincioşi. 


Despre tineri 


3. De asemenea, şi tinerii să fie fără de pată în tot lu- 
crul, având grijă mai înainte de orice de curăția lor şi în- 
frânându-se de la orice ține de rău. Căci este bine să se 
înfrâneze de la poftele celor din lume, căci fiecare poftă 
luptă împotriva duhului şi „nici desfrânații, nici mala- 
hienii, nici homosexualii nu vor fi părtaşi ai Împărăției lui 
Dumnezeu”, nici cei care fac lucruri lipsite de ruşine. 
Prin urmare, se cuvine ca ei să stea deoparte de toate aces- 
tea, supunându-se preoților şi diaconilor ca lui Dumnezeu 
şi lui Hristos. Fecioarele trebuie să trăiască având o con- 
ştiinţă curată şi nevinovată. 


Despre preoți 


VI, 1. Preoţii, de asemenea, trebuie să fie compătimi- 
tori şi milostivi față de toți, să îi aducă înapoi pe cei abă- 
tuți pe căi greşite, să îi cerceteze pe toți bolnavii, să nu 


* evonoadoyxot poate desemna şi „vase curate”. 


11 Su&KovoG. 
* 1 Cor. 6, 9-10. 

neglijeze pe văduvă, pe orfan sau pe sărac, ci mereu „să 
cugete la a face ceea ce este bine înaintea lui Dumnezeu 
şi a oamenilor”!*, abținându-se de tot ceea ține de mânie, 
cinstirea părtinitoare a oamenilor, judecata nedreaptă; să 
stea departe de tot ceea ce ține de iubirea de bani, să nu 
creadă repede ceea ce se spune împotriva cuiva; să nu ju- 
dece cu severitate ştiind că [noi] toți suntem datori păcatului. 

2. Prin urmare, dacă ne rugăm Domnului ca să ne ier- 
te, suntem datori ca şi noi să iertăm; căci stăm înaintea 
ochilor Domnului şi ai lui Dumnezeu şi „cu toții trebuie 
să ne înfățişăm înaintea scaunului lui Hristos şi fiecare 
va trebui să dea cuvânt pentru sine”. 

3. Aşadar, să Îi slujim Lui cu frică şi cu toată evlavia, 
aşa cum EI Însuşi ne-a poruncit, precum şi apostolii, care 
ne-au propovăduit Evanghelia, precum şi profeții, cei care 
mai înainte au propovăduit venirea Domnului nostru. 
Să fiți râvnitori în a face binele, stând deoparte de certuri 
şi de frați prefăcuțţi şi de cei care poartă cu ipocrizie nu- 
mele Domnului şi care îi amăgesc pe oamenii neînțelepți. 


Împotriva dochetismului 


VII, 1. „Dar tot cel care nu mărturiseşte că lisus Hristos 
a venit în trup este antihrist”'*; iar cel care nu mărturiseşte 
mărturia crucii este de la diavol; iar cel care schimbă sen- 


sul cuvintelor Domnului pentru a-şi justifica propriile pofte 


1 Pilde 3, 4; Rom. 12, 17; Il Cor. 8, 21. 
1 Rom. 14, 10-12. 

13 Evr. 12, 28. 

971n.:4,2-3, 

şi spune că nu este nici înviere, nici judecată, acesta este 
primul născut al satanei. 

2. Prin urmare, părăsind faptele deşarte ale celor mulți 
şi învățăturile false, să ne întoarcem la cuvântul care ne-a 
fost dat de la început, „priveghind în rugăciune” şi stă- 
ruind în posturi, cerând în rugăciunile noastre către atot- 
văzătorul Dumnezeu „să nu ne ducă în ispită””, fiindcă 
Domnul a zis: „Duhul este osârduitor, dar trupul este 
neputincios””. 

VIII, 1. Neîncetat, aşadar, să ne ținem neclintiți de spe- 
ranța noastră şi de garanţia dreptății noastre, care este lisus 
Hristos, Cel Care a purtat pentru noi păcatele noastre în 
însuşi trupul Său pe lemn, „Care păcat nu a făcut, nici 
nu s-a aflat vicleşug în gura Lui”, ci pentru noi a pătimit 
toate, pentru ca noi să trăim în EL. 


Să imităm răbdarea lui Hristos şi a mucenicilor 


2. Să devenim, aşadar, imitatori ai răbdării Sale şi, dacă 
pătimim pentru numele Său, să Îi dăm Lui slavă?. Căci 
El ne-a dat acest exemplu prin sine Însuşi şi noi pe acesta 
L-am crezut. 

IX, 1. Vă îndemn dar ca toți să fiți ascultători cuvân- 
tului dreptăţii şi să rămâneți neclintiți în răbdarea pe 
care ați şi văzut-o cu ochii voştri la fericiții Ignatie, Zo- 
sima şi Rufus, dar şi la alţii care s-au ridicat chiar dintre 
voi, şi la însuşi Pavel şi la ceilalți apostoli. 


i jo PA A 
Mt. 6, 13. 
* Mt. 26, 41. 
*IPt4, 16. 

2: Încredințați fiind că aceştia toți „nu au alergat în 
van”, ci în credinţă şi în dreptate, şi că ei se află în locul 
care le este cuvenit, lângă Domnul împreună cu Care au 
şi pătimit. Ei nu au iubit veacul de acum, ci pe Cel Care a 
murit pentru noi şi pe Care Dumnezeu L-a înviat. 


Iubirea frățească 


X, 1. Aşadar, rămânețţi în acestea şi urmaţi exemplul 
Domnului, „tari în credinţă şi neclintiți”, iubitori de fră- 
țietate“, iubindu-vă unii pe alţii, părtaşi în adevăr, aştep- 
tându-vă unii pe alții în blândeţea Domnului, fără să 
disprețuiți pe cineva. 

2. Atunci când puteți faceți binele, nu amânați, fiindcă 
„milostenia izbăveşte de moarte”?. Supuneți-vă unii al- 
tora; să aveți o purtare ireproşabilă printre păgâni pentru 
ca datorită faptelor voastre bune“ să primiți laudă, iar 
Domnul să nu fie hulit din cauza voastră. 

3. Vai însă de cel din cauza căruia numele Domnului 
este defăimat”! Învăţați pe toți cumpătarea în care voi 
trăiţi. 


Cazul lui Valens 


XI, 1. M-am întristat foarte mult pentru Valens, care a 
fost cândva preot la voi, dar care nesocoteşte slujirea pe 


* Fraternitatis amatores. 
% 'Tob.12,9. 

% 1Pţ.2,12. 

“1. ]55245. 


75 


Sfântul Policarp, Episcopul Smirnei. Portret aghiografic şi patristic 


care a primit-o. Vă atrag atenţia, aşadar, să staţi departe de 
lăcomie pentru ca să staţi în curăţie şi sinceritate. Înfrâ- 
nați-vă de la orice rău. 

2. Cel care nu se poate cârmui pe sine cum ar putea să 
decidă în privinţa altora? Dacă cineva nu se poate în- 
frâna de la lăcomie, va fi pângărit de idolatrie şi astfel va fi 
judecat ca unul din neamuri care nu cunoaşte judecata lui 
Dumnezeu”. Sau nu ştiţi, aşa cum învață Pavel, că sfinţii 
vor judeca lumea”? 

3. Dar eu nu am simțit şi nici nu am auzit ceva de acest 
fel la voi, unde a lucrat fericitul Pavel, voi care sunteți la 
începutul scrisorii sale. Într-adevăr, cu voi s-a lăudat în toate 
Bisericile, care numai ele Îl cunoşteau pe Dumnezeu; dar 
noi încă nu-L ştiam. 

4. Aşadar, fraților, foarte mult mă întristez pentru acesta 
şi pentru soția lui, cărora să le dea Domnul pocăință 
adevărată”. Să fiți dar cumpătați în aceasta; şi să nu îi so- 
cotiți pe unii ca aceştia vrăjmaşi”, ci aduceți-i înapoi la 
voi ca pe nişte mădulare suferinde şi rătăcite pentru ca 
să faceți sănătos întregul vostru trup. Într-adevăr, pe voi 
înşivă vă zidiți dacă faceți aceasta. 


XII, 1. Sunt sigur că voi sunteți bine instruiți în Sfânta 
Scriptură şi că nimic nu vă este necunoscut; mie însă nu 
mi-a fost dăruită aceasta. Este suficient să vă zic, aşa cum 
este scris în Scriptură, „mâniaţi-vă, dar nu păcătuiți” şi 
„soarele să nu apună peste mânia voastră””. Fericit este 


2. lap,5, de 

% 1 Cor. 6,2. 

3 1] Tim. 2, 25. 
“II Tes. 3, 15. 

% Ps. 4, 4; Ef. 4,26. 

cel care ține minte aceste cuvinte; şi mă încred că aceasta 
este în voi. 

2. Însă Dumnezeu şi Tatăl Domnului nostru lisus Hris- 
tos şi Însuşi Arhiereul Cel veşnic, Fiul lui Dumnezeu, lisus 
Hristos”, să vă zidească în credinţă şi în adevăr şi în toată 
blândețea şi fără mânie, ci în ascultare, îndelungă răb- 
dare, înfruntarea necazurilor şi castitate; şi să vă dea soartă 
şi parte cu sfinții Săi şi nouă şi vouă şi tuturor celor de 
sub cer care vor crede în Domnul nostru lisus Hristos şi 
în Tatăl Său, Care L-a înviat din morți. 

3. Rugaţi-vă pentru toți sfinţii. Rugaţi-vă chiar şi pen- 
tru regi şi pentru cei puternici şi pentru conducători şi 
chiar pentru cei ce vă persecută şi vă urăsc şi pentru vrăj- 
maşii crucii, pentru ca astfel roadele voastre să se vadă 
limpede în toți oamenii, ca să fiți desăvârşiți în EI. 


XIII, 1. Mi-aţi scris, şi voi şi Ignatie, ca în cazul în care 
se va duce cineva în Siria, să ia cu sine şi scrisorile de la 
voi. Şi aceasta şi voi face dacă voi găsi timp prielnic, fie 
eu, fie cel pe care îl voi trimite ca să fie sol şi pentru voi. 

2. Epistolele lui Ignatie care ne-au fost trimise de el şi 
pe celelalte pe care le avem vi le trimitem vouă, după cum 
ne-ați poruncit; ele sunt alăturate acestei epistole şi vă 
veți folosi mult din ele. Căci se preocupă de [cele privi- 
toare la] credinţă şi răbdare şi tot ceea ce este ziditor în Dom- 
nul nostru. lar despre Ignatie şi despre cei împreună cu 
el, dacă aveţi veşti sigure, înştiințaţi-ne şi pe noi”. 


% Evr. 6, 20; Evr.7, 3. 

“ Unii cercetători au sugerat că acest capitol reprezintă o altă 
epistolă a Sfântului Policarp deoarece în capitolul 9, 2 Ignatie şi 
tovarăşii lui sunt prezentați ca fiind deja morţi în timp ce în acest 

XIV. Acestea vi le-am scris prin Crescens, pe care vi 
l-am recomandat anterior şi pe care vi-l recomand şi acum. 
Într-adevăr, purtarea sa față de noi a fost fără de reproş 
şi cred el se va purta la fel şi cu voi. Pe de altă parte, v-o 
încredințez pe sora lui când va veni la voi. Să locuiţi în 
Domnul lisus Hristos în har împreună cu toți ai voştri. 
Amin. 


capitol se vorbeşte despre Ignatie ca şi cum ar fi încă în viață. P. 
N. Harrison (1936) a sugerat următoarea rezolvare a problemei: 
capitolele 13-14 reprezintă o mică epistolă care a fost scrisă la 
scurtă vreme după plecarea Sfântului Ignatie din Smirna (Claudio 
Moreschini, Enrico Morelli, Istoria literaturii creştine vechi gre-ceşti 
şi latine, |. De la Apostolul Pavel la Constantin cel Mare, Editura 
Polirom, laşi, 2001, p. 131). Noi am urmat Tradiţia Bisericii care 
se bazează pe mărturia Sfântului Irineu al Lyonului care nu ştie 
decât de existenţa unei singure epistole scrise de Sfântul Mucenic 
Policarp şi nu am separat Capitolul XIII de restul corpului Epistolei 
către Filipeni socotindu-l parte integrantă a lui. 

